title: Nollameridiaani

text: Kauan käytetyn nollameridiaanin, joka perustuu Greenwichin kuninkaallisen tähtitornin () sijaintiin, määritteli alun perin George Biddell Airy vuonna 1851. Hän määritteli sen kulkemaan rakentamansa meridiaaniympyrän keskipisteen kautta. Sitä ennen se oli määritelty aikaisempien kaukoputkien sijainnin mukaan, josta ensimmäisen oli hankkinut toinen kuninkaallinen tähtitieteilijä Edmond Halley vuonna 1721. Se oli sijoitettu observatorion äärimmäiseen luoteiskulmaukseen Flamsteed Housen ja Western Summer Housen väliin. Tämä kohta, joka nykyisin on osa Flamsteed Housea, on noin 43 metriä Airyn meridiaaniympyrästä länteen, mikä vastaa noin 0,15 sekunnin aikaeroa.


title: Nollameridiaani

text: Juuri Airyn meridiaaniympyrän kautta kulkeva pituuspiiri valittiin periaatteessa kansainväliseksi nollameridiaaniksi vuonna 1884.


title: Nollameridiaani

text: Kaikki nämä Greenwichin meridiaanit määriteltiin maan päällä tehtyjen tähtitieteellisten havaintojen avulla, jotka tarkistettiin painovoiman suunnan eli luotiviivan avulla. Tämä tähtitieteellinen Greenwichin meridiaani otettiin laskujen lähtökohdaksi ympäri maailman, ensin Kuun sijainnista tehtyjen havaintojen, sitten laivoissa käytettyjen kronometrien, sitten merenalaisisten lennätinkaapelien ja lopulta radiosignaalien avulla.


title: Nollameridiaani

text: Tekokuut tekivät mahdolliseksi ottaa lähtökohdaksi Maan massakeskipiste sen pinnan sijasta, sillä kaikki tekokuut kiertävät Maan massakeskipistettä riippumatta pinnan epäsäännöllisyyksistä. Ensimmäisessä satelliittipaikannusjärjestelmässä Transitissa 1960-luvulla valittiin nollameridiaaniksi maakeskinen ellipsoidi NAD27. Se kehitettiin laboratoriossa, joka sijaitsi Washington D.C.:n ja Baltimoren puolivälissä. Koska laboratorion sijainnin pituuspiiriksi haluttiin kokonaisluku mutta pituuspiirit haluttiin muutoin numeroida totuttuun tapaan, tuli järjestelmän nollameridiaani kulkemaan 5,3″ Airyn meridiaaniympyrää idempänä. Greenwichin leveyspirillä tämä vastaa noin 102,5 metrin eroa. Tämän hyväksyi virallisesti Bureau International de l'Heure (BIH) vuonna 1984 ottaessaan käyttöön BTS84:n (BIH Terrestral System), josta myöhemmin tuli WGS84 (World Geodetic System), sekä useissa kansainvälisissä maanpäällisissä vertailujärjestelmissä (ITRF).


title: Nollameridiaani

text:
Maan tektonisten laattojen liikkeen vuoksi maan päällä kulkeva nollameridiaani on hitaasti siirtynyt länteen päin, nyt jo muutaman senttimetrin lähemmäksi Airyn meridiaaniympyrää, tai Airyn meridiaaniympyrä on siirtynyt saman verran kohti nykyistä virallista nollameridiaania. Satelliittien avulla tuli mahdolliseksi laatia tarkempia ja yksityiskohtaisia maailmankarttoja. Tämän myötä on tullut tarpeelliseksi ottaa käyttöön referenssimeridiaani, joka kulkee mahdollisimman lähellä Greenwichiä mutta jossa on otettu huomioon myös
mannerlaattojen liikkeen vaikutus ja Maan pyörimisliikkeen vaihtelut. Tämän tuloksena on määritelty IERS:in kansainvälinen perusmeridiaani. Sitä käyttää nollameridiaanina (0°) Kansainvälisen maan pyörimis- ja vertailujärjestelmäpalvelu( International Earth Rotation and Reference System Service), joka määrittelee yhteyden
pituuspiirin ja ajan välillä. Satellittien ja avaruudessa olevien radiolähteiden kuten kvasaarien avulla on todettu, että Airyn meridiaaniympyrä siirtyy koilliseen noin 2,5 senttimetriä vuodessa tämän maakeskeisen koordinaattijärjestelmän suhteen. Noin vuonna 1999 kansainvälinen referenssimeridiaani (IRM) kulki 5,31 kulmasekuntia tai 102,4 metriä Greenwichin observatoriossa olevan Airyn meridiaaniympyrän itäpuolitse. Tähän referenssimeridiaaniin perustuu myös GPS-paikannusjärjestelmä.


title: Nollameridiaani

text: Nollameridiaaniin liittyvät läheisesti myös maapallon aikavyöhykkeet. Useiden vuosikymmenien ajan maapallon aikajärjestelmä perustui Greenwichin nollameridiaanin keskiaurinkoaikaan (GMT). Useimmissa maissa virallinen aika oli täysiä tunteja edellä Greenwichin ajasta tai siitä jäljessä.


title: Nollameridiaani

text: Koska maapallon pyörimisliike kuitenkaan ei ole aivan tasaista, on sekunti nyttemmin määritelty uudelleen, cesiumatomin erään spektriviivan taajuuden perusteella. Tähän perustuu myös nykisin käytössä oleva aikajärjestelmä, UTC. Siinä sekunnin määritelmä ei enää perustu maapallon pyörimisliikkeeseen, mutta viralliseen aikaan lisätään tarvittaessa karkaussekunti, jonka avulla UTC saadaan jatkuvasti pysymään mahdollisimman lähellä nollameridiaanin keskiaurinkoaikaa. Täten UTC on käytännössä kutakuinkin sama kuin GMT. Useimmissa maissa virallinen aika on nykyisin täysiä tunteja edellä UTC:tä tai siitä jäljessä.


title: Nollameridiaani

text: Päivämääräraja kulkee pääasiassa pituuspiiriä 180° pitkin, mutta poikkeaa siitä muutaman pituusasteen verran eräiden saaristojen sekä Beringin salmen kohdalla.


title: Nollameridiaani

text: Maapallon nollameridiaani kulkee seuraavien maiden ja merten kautta:


title: Nollameridiaani

text: Kuten Maassa, on nollameridiaani muillakin taivaankappaleilla mielivaltaisesti valittavissa. Usein sellaisena käytetään helposti tunnistettavaa kohdetta kuten kraatteria, toisinaan se määritellään johonkin muuhun taivaankappaleeseen tai magneettikenttään perustuen. Eri taivaankappaleilla käytetään seuraavia nollameridiaaneja:


Lentopallon naisten Euroopan-mestaruuskilpailut 2013 pelattiin Saksassa ja Sveitsissä 6.–14. syyskuuta 2013. Kisojen loppuottelu pelattiin Berliinissä, ja muut kisakapupungit olivat Zürich Sveitsissä sekä Halle, Dresden ja Schwerin Saksassa. Kisoihin osallistui 16 maata. Mestaruuden voitti Venäjä.


title: Liekkikerttuli

text: Liekkikerttuli ("Oreothlypis gutturalis") on kerttulien heimoon kuuluva varpuslintu.


title: Liekkikerttuli

text: Harmaapääkerttulia tavataan Costa Ricassa ja Panamassa. Sitä on kuvattu melko yleiseksi, mutta sen kannankehitys on laskeva. Lajin ei kuitenkaan uskota olevan vaarassa, ja se on luokiteltu elinvoimaiseksi.


title: Sirppikerttuli

text: Sirppikerttuli ("Parula superciliosa") on kerttulien heimoon kuuluva varpuslintu.


title: Sirppikerttuli

text: Sirppikerttulia tavataan Keski-Amerikassa. Sen kannaksi arvioidaan 50 000–499 999 yksilöä. Lajin kannankehitys on laskeva, mutta se on luokiteltu elinvoimaiseksi, koska sen ei uskota olevan vaarassa.


title: Sinikerttuli

text: Sinikerttuli ("Setophaga caerulescens") on kerttulien heimoon kuuluva varpuslintu.


title: Sinikerttuli

text: Sinikerttulia tavataan pesivänä Kaakkois-Kanadassa ja Yhdysvaltain itä- ja koillisosissa sekä talvehtivana Floridassa ja Väli-Amerikassa. Sen populaatio on hyvin suuri ja sen kannankehitys on nouseva. Laji on luokiteltu elinvoimaiseksi.


title: Keltaperäkerttuli

text: Keltaperäkerttuli ("Setophaga coronata") on kerttulien heimoon kuuluva varpuslintu.


title: Keltaperäkerttuli

text: Keltaperäkerttulia tavataan pesivänä Alaskassa, Kanadassa ja Yhdysvalloissa sekä talvehtivana Väli-Amerikassa. Sen populaatio on hyvin suuri ja sen kannankehitys on nouseva. Laji on luokiteltu elinvoimaiseksi.


title: Hippa (täsmennyssivu)

text: Hippa voi tarkoittaa seuraavia:


title: Sanjeev Kumar

text: Sanjeev Kumar (oik. Harihar Jethalal Zariwala, 9. heinäkuuta 1938 Surat – 6. marraskuuta 1985 Bombay) oli intialainen näyttelijä, joka työskenteli hindinkielisessä elokuvateollisuudessa. Hän voitti uransa aikana useita arvostettuja palkintoja, kuten kaksi parhaan miespääosan National Film Awards -palkintoa elokuvista "Dastak" (1970) ja "Koshish" (1972). Vaikka Kumar kuoli alle 50-vuotiaana, hänet tunnettiin useista vanhemman miehen rooleistaan.


title: Bill de Blasio

text: Bill de Blasio (s. 8. toukokuuta 1961) on demokraattisen puolueen poliitikko New Yorkissa ja kaupungin pormestari vuoden 2014 alusta. Vuodesta 2009 hän toimi kaupungin oikeusasiamiehenä. De Blasio on iskenyt vastustajiensa kimppuun vasemmalta: hän haluaisi nostaa veroja parantaakseen lasten päivähoitoa ja koulutusmahdollisuuksia. Hän on myös luvannut laittaa kuriin New Yorkin hurjan vuokratason.


title: Bill de Blasio

text: Marraskuun alussa 2013 de Blasio voitti New Yorkin pormestarinvaaleissa ylivoimaisesti vastaehdokkaansa republikaani Joe Lhotan.


title: Reijo Helle

text: Reijo Kalervo Helle (13. heinäkuuta 1931 Salo – 17. elokuuta 2014) oli suomalainen talousmaantieteilijä. Hän oli Helsingin kauppakorkeakoulun talousmaantieteen professori vuodesta 1971 ja tutki talouselämän alueellisia sidoksia ja yritysten sijaintiongelmia.


title: Reijo Helle

text: Helle valmistui ylioppilaaksi 1953, filosofian kandidaatiksi 1958 (Turku), lisensiaatiksi 1960 ja väitteli tohtoriksi 1964 Oulun yliopistosta. Hän oli Oulun yliopiston maantieteen vt. apulaisprofessori 1961–1967, apulaisprofessori 1967–1971, vt. professori 1969–1971, talousmaantieteen professori 1971 ja Kauppakorkeakoulun talousmaantieteen professori 1971 alkaen.


title: Olavi Hellman

text: Olavi Bertel Hellman (5. maaliskuuta 1928 Helsinki – 22. heinäkuuta 2015 Turku) oli suomalainen matemaatikko, koulutukseltaan tekniikan tohtori. Hän oli Turun yliopiston matematiikan professori vuosina 1961–1990, ja hän tutki erityisesti operaatioanalyysia.


title: Aune Alaja

text: Aune Elina Alaja (o. s. "Torikka"; 14. helmikuuta 1915 Parikkala – 4. elokuuta 1991) oli suomalainen uskonnonopettaja ja kirjailija.


title: Aune Alaja

text: Aune Alajan vanhemmat olivat kansakoulunopettaja Topias Torikka ja Amanda Elvira Haapaniemi. Hän oli naimisissa vuodesta 1937 Mikkelin hiippakunnan piispan Osmo Alajan kanssa.


title: Vehoniemen näkötorni

text: Vehoniemen näkötorni on vuonna 1927 valmistunut näkötorni Kangasalan kunnassa sijaitsevalla Vehoniemenharjulla.


title: Vehoniemen näkötorni

text: Vehoniemen näkötorni on puurakenteinen, ja se sijaitsee Vehoniemenharjulla puistomaisen metsän keskellä Roineen ja Villikanlahden välisellä kapealla kannaksella. Punaiseksi maalattu torni on poikkileikkaukseltaan nelikulmainen ja ylöspäin kapeneva. Tornin huipulla on levennetty näköalatasanteena toimiva katettu avoterassi.


title: Vehoniemen näkötorni

text: Ensimmäisen näkötornin Vehoniemenharjulle rakennutti 1892 kanslianeuvos A. W. Liljenstrand. Se korvattiin 1927 kunnan rakennuttamalla tornilla. Samoihin aikoihin harjulle rakennettiin myös hotelli- ja ravintolarakennukset. Näkötornia hoitivat vaihtelevasti silloiset kiinteistön omistajat ja ravintoloitsijat.


title: Vehoniemen näkötorni

text: Tornin juurella toimi ravintola vuoteen 1980 saakka. Sen jälkeen paikalle rakennettiin Vehoniemen automuseo, ja samalla näkötorni remontoitiin vuonna 1982. Torni siirtyi 1995 valtiolle Metsähallituksen valvontaan.


title: Vehoniemen näkötorni

text: Vehoniemen näkötorni on yhdessä Haralanharjun, Keisarinharjun ja Kirkkoharjun näkötornien kanssa osa Kangasalan näkötornit -nimen saanutta valtakunnallisesti merkittävää rakennettua kulttuuriympäristöä.


title: 2127 Tanya

text: 2127 Tanya on ukrainalaisen tähtitieteilijän Ljudmila Tšernyhnin 29. toukokuuta 1971 löytämä asteroidi. Se on nimetty Tanja Savitševan mukaan, jonka Leningradin piirityksen aikana tekemät päiväkirjamerkinnät kertovat sodan kauhuista. Ennen nimeämistään asteroidi tunnettiin tunnuksella 1971 KB1. Asteroidi kiertää Aurinkoa asteroidien päävyöhykkeellä Marsin ja Jupiterin välissä. Asteroidin läpimitta on 39,28 kilometriä ja kiertoaika 5,76 vuotta.


title: Thomas Bach

text: Thomas Bach (s. 29. joulukuuta 1953 Würzburg) on saksalainen lakimies ja Kansainvälisen olympiakomitean (KOK) puheenjohtaja. Hänet valittiin tehtävään syyskuussa 2013 belgialaisen Jacques Roggen seuraajaksi.


title: Thomas Bach

text: Thomas Bach oli 1970-luvulla aktiivi florettimiekkailija. Hän saavutti vuoden 1971 juniorien MM-kisoissa pronssia. Kaksi vuotta myöhemmin eli vuoden 1973 Göteborgin MM-kisoissa hän oli MM-hopeaa saavuttaneessa Länsi-Saksan florettijoukkueessa. Hän saavutti kultaa Länsi-Saksan florettijoukkueessa Montréalin kesäolympialaisissa 1976. Vuoden 1977 Buenos Airesin MM-kisoissa hän oli jälleen mukana MM-kultaa voittaneessa Länsi-Saksan florettijoukkueessa. Vuonna 1978 hän voitti henkilökohtaisen Länsi-Saksan mestaruuden floretissa. Vielä vuonna 1979 hän oli MM-pronssia Melbournessa saavuttaneessa Länsi-Saksan florettijoukkueessa.


title: Thomas Bach

text: Thomas Bach oli jo 1970-luvn lopulla mukana urheilupolitiikassa. Hän kuului aktiiviin toimijoihin Saksan miekkailuliitossa. Vuonna 1981 järjestetyssä XI Olympiakongressissa Saksan Baden-Badenissa Bach kuului 35 urheilijan kokousvaltuuskuntaan. Hän käytti myös yhtenä viidestä urheilijasta puheenvuoron kongressissa aiheenaan siihen aikaan ajankohtaisen keskustelun kohteena olleet amatöörisäännöt. Hänen mukaansa "kansainvälisten lajiliittojen tulisi saada kehittää amatöörisääntönsä omalle lajille sopivaksi: KOK:n tulisi antaa lajiliitoille tämä mahdollisuus. Kansainvälisten lajiliittojen tulisi ottaa urheilijat paremmin mukaan päätöksentekoon." Bach valittiin vuonna 1981 perustetun urheilijakomission jäseneksi ja Saksan liittotasavallan kansallisen olympiakomitean jäseneksi.


title: Thomas Bach

text: Vuonna 1991 Bach valittiin KOK:n jäseneksi ja hän luopui Saksan olympiakomitean jäsenyydestä. Vuonna 1996 hänet valittiin KOK:n toimeenpanevaan komiteaan. Hän kuului vuosien 2002 Salt Lake Cityn talviolympialaisten ja 2004 Ateenan kesäolympialaisten KOK:n asettamaan arviointikomiteaan. Vuonna 2000 hänet valittiin toimeenpanevan komitean jäsenyyden jälkeen KOK:n varapuheenjohtajaksi vuoteen 2004 ja uudelleen vuosiksi 2006–2013.


title: Thomas Bach

text: KOK:n puheenjohtajavaalissa 10. syyskuuta 2013 Buenos Airesissa varapuheenjohtana silloin toiminut Thomas Bach sai 49 ääntä. Hän voitti puertoricolaisen pankkiirin Richard Carriorin 20 äänellä. Singaporelainen Ng Ser Miang sai kuusi ääntä, kansainvälisen soutuliiton puheenjohtaja, sveitsiläinen Denis Oswald viisi ääntä ja vaalin tunnetuin ehdokas ukrainalainen Sergei Bubka vain neljä ääntä. Bachin puheenjohtajakausi kestää kahdeksan vuotta. Bach on ensimmäinen olympiavoittaja, joka on noussut KOK:n johtoon.


title: Erik Hellqvist

text: Erik Håkan Hellqvist (s. 1927) on suomalainen diplomaatti. Hän on koulutukseltaan valtiotieteiden kandidaatti. Hän on ollut Suomen pääkonsulina Göteborgissa 1. maaliskuuta 1973–1977 ja suurlähettiläs Lusakassa vuodet 1980–1983. Sen jälkeen vuosina 1984–1988 hän oli ulkoministeriön neuvotteleva virkamies, 1988–1989 suurlähettiläs Kuala Lumpurissa ja jälleen vuodesta 1989 ulkoministeriön neuvotteleva virkamies.


title: Kraukijahti

text: Kraukijahti: Kuolinkamppailu kahdeksassa kohtauksessa () on Lewis Carrollin kirjoittama nonsense-runoteos (balladi) vuodelta 1876. Runo sisältää esipuheen ja kahdeksan lukua eli ”kohtausta”, ja se kuvaa humoristisesti laivamiehistöä, joka metsästää "Kraukea" (engl. "Snark").


title: Kraukijahti

text: "Kraukijahti" ei ole tyypillistä lastenkirjallisuutta, sillä sen yleissävy on synkkä eikä loppu ole onnellinen. Henry Holidayn alkuperäispiirroksissa henkilöiden kasvonpiirteet ovat karikatyyrinomaisia. Joka tapauksessa kirja on omistettu Carrollin lapsiystävälle Gertrude Chatawaylle (1866–1951).


title: Kraukijahti

text: Miehistön kaikkien kymmenen jäsenen nimi alkaa P:llä: Päällikkö, Paakari, Pyöveli, Peluri, Pankki, Plankki, Pörssimeklari, Pipontekijä, Prokuraattori ja Pitsinnyplääjämajava. Vastaavasti englanninkielisessä alkutekstissä kaikkien nimi alkaa B:llä: Bellman, Baker, Butcher, Billiard-marker, Banker, Boots, Broker, Bonnet-maker, Barrister ja Beaver.


title: Kraukijahti

text: Teos alkaa miehistön rantautuessa:


title: Kraukijahti

text:
"Fit the First"
THE LANDING


title: Kraukijahti

text:
“Just the place for a Snark!” the Bellman cried,
 As he landed his crew with care;
Supporting each man on the top of the tide
 By a finger entwined in his hair.


title: Kraukijahti

text:
“Just the place for a Snark! I have said it twice:
 That alone should encourage the crew.
Just the place for a Snark! I have said it thrice:
 What I tell you three times is true.”


title: Kraukijahti

text:
"Ensimmäinen kohtaus"
RANTAUTUMINEN


title: Kraukijahti

text:
”Oivallinen kraukipaikka!” huusi Päällikkö
 ja kelloansa kilisti ykskantaan.
Tukastansa laskettiin nyt mereen miehistö
 ja vuorovesi kantoi heidät rantaan.


title: Kraukijahti

text:
”Oivallinen kraukipaikka! Toistan uudestaan;
 siitä saatte varmaan rohkeutta.
Oivallinen kraukipaikka, vielä kerrataan!
 Kun kolme kertaa sanoo, se on totta.”
Teoksen merkitys on jäänyt arvoitukseksi, ja siitä on esitetty monenlaisia tulkintoja. Carroll itse totesi, ettei hän tiedä, mitä "Kraukijahti" merkitsee.


title: Kraukijahti

text: ”Mitä Krauki tarkoittaa? Pelkään pahoin että en tarkoittanut mitään muuta kuin hölynpölyä! Tiedätte kuitenkin että sanat ilmaisevat paljon enemmän kuin me tahdomme ilmaista käyttäessämme niitä: niinpä kokonainen kirja merkinnee paljon enemmän kuin kirjoittaja tarkoitti. Siis mitä hyviä merkityksiä kirjassa onkin, hyväksyn ne ilomielin kirjan sanomaksi. Parhaan esitti muuan rouva (hänen kirjeensä julkaistiin sanomalehdessä) — nimittäin että koko kirja on allegoria onnen etsimisestä. Mielestäni se täsmää hienosti monella tapaa — erityisesti mitä tulee uimakoppeihin: kun ihmiset kyllästyvät elämään eivätkä löydä onnea kaupungeista eivätkä kirjoista, silloin he ryntäävät rannikolle katsomaan, mitä uimakopit saavat aikaan.” (Kirje 18.8.1884.)


title: Kraukijahti

text: "Kraukijahti" kuuluu Carrollin tunnetuimpiin teoksiin, ja absurdiudestaan huolimatta se on käännetty usealle kielelle, muun muassaUseimmissa käännöksissä on käytetty Carrollin sepittämää sanaa "Snark", joka on mahdollisesti sanojen "snail" ’etana’ ja "shark" ’hai’ kontaminaatio, mutta Alice Martinin suomennoksessa on omaperäinen sana "Krauki".


title: Kraukijahti

text: Runoteoksen alkuperäisen kuvituksen laati Henry Holiday (1839–1927). Sittemmin teoksen ovat kuvittaneet muiden muassa Mervyn Peake (1941), Tove Jansson (1959) ja Ralph Steadman (1975). Janssonin kuvitusta käytetään sekä ruotsin- että suomenkielisessä käännöksessä, ja se on julkaistu myös eräässä englanninkielisessä laitoksessa.


title: Kraukijahti

text: "Kraukijahti" on vaikuttanut laajasti varsinkin englanninkieliseen kirjallisuuteen ja populaarikulttuuriin. Viittauksia voidaan löytää muun muassa Jack Londonilta, Star Trekistä, Robert A. Heinleinilta ja Douglas Adamsilta. Mike Batt on säveltänyt runon pohjalta musikaalin. Martin Gardner julkaisi vuonna 1964 selityksillä varustetun version "The Annotated Snark" (2. laitos 1974).


title: Pyhien Simonin ja Helenan kirkko

text: Pyhien Simonin ja Helenan kirkko (, ) on Valko-Venäjän pääkaupunki Minskin keskustassa, Itsenäisyyden aukiolla sijaitseva katolinen kirkkorakennus. Kirkkoa kutsutaan punatiilisen ulkoasunsa vuoksi myös Punaiseksi kirkoksi. Uusgotiikkaa ja art nouveau -tyyliä yhdistävä kirkko on säilyi ehjänä 2. maailmansodassa päinvastoin kuin enemmistö muusta Minskin keskustasta.


title: Pyhien Simonin ja Helenan kirkko

text: Kirkko sai alkunsa Minskin yläluokkaan ja aatelistoon kuuluneen Edvard Vainilovitšin (, 1847–1928) ja hänen vaimonsa aloitteesta ja lahjoittamien varojen turvin; lahjoittajat halusivat muistaa kahta ennenaikaisesti menehtyttä lastaan. Kirkko rakennettiin vuosina 1905–1910 puolalaisen arkkitehdin, Varsovan taideakatemian professori Tomasz Pajzderskin (1864–1908) suunnitelman mukaan apunaan arkkitehdit Władysław Marconi (1848–1915) ja H. Gay. Sisätilojen koristeluun osallistuivat kuvataiteilija F. Bruzdovitš ja kuvanveistäjä Z. Ott. Kirkko vihittiin käyttöön 21. lokakuuta 1910.


title: Pyhien Simonin ja Helenan kirkko

text: Rakennus ehti toimia kirkkona vain lyhyen aikaa ennen kuin neuvostovalta otti vallan maassa ja sulki kirkon. Sen arvokkaimmat esineet - ikonit, kalusteet ja muu irtaimisto - pakkolunastettiin. Vuodesta 1932 alkaen tiloissa toimi Nuorten teatteri. Ennen ja jälkeen 2. maailmansodan tiloissa toimi elokuvastudio, myöhemmin elokuvateatteri. Vuonna 1990 kirkkorakennus palautettiin katoliselle kirkolle. Kirkko restauroitiin arkkitehti L. Ivanovan ohjauksessa.


title: Pyhien Simonin ja Helenan kirkko

text: Hallinnollisesti kirkko kuuluu katolisen kirkon Minskin ja Mahiljoun arkkihiippakuntaan (, ), joka on suurin Valko-Venäjän katolisen kirkon neljästä hiippakunnista. Arkkihiippakunnan pääpyhäkkö on vuodelta 1710 peräisin oleva Neitsyt Marian katedraali Minskin keskustassa.


title: IPhone 5s

text: iPhone 5s on Applen 10. syyskuuta 2013 julkistama puhelinmalli. Se on yhtiön järjestyksessään seitsemäs puhelin iPhone-tuoteryhmässä. Edeltäjästään iPhone 5:destä poiketen iPhone 5s:stä on saatavilla 64 gigatavun sisäisellä muistilla varustettu malli. iPhone 5s:stä kehitettiin uusi malli iPhone SE, joka yhdistelee iPhone 5s:än ja iPhone 6s:än ominaisuuksia.


title: IPhone 5s

text: Aiempien iPhone-mallien lukituksen avaamiseen käytettävän salasanan sijaan iPhone 5s:n lukituksen voi avata sormenjälkitunnistuksella. Saksalainen hakkeriryhmä ilmoitti puhelimen oltua myynnissä runsaan vuorokauden saaneensa sen murrettua sormenjäljen kopiolla.


title: Luettelo Etelä-Korean moottoriteistä

text: Luettelon värien merkitys:


title: Luettelo maista, joissa on McDonald’s-ravintoloita

text: Tämä on luettelo maista, joissa on McDonald’s-ravintoloita. McDonald’s on maailman suurin pikaruokaketju. Maailmassa on yli 33 000 McDonald’s-ravintolaa. Valtaosa Yhdysvaltojen ulkopuolella sijaitsevista ravintoloista toimii franchise-periaatteella.


text: Maailman suurin väliaikainen McDonald’s avattiin Lontoossa kesäolympialaisten 2012 aikana. Sen pinta-ala oli 3 000 m². Suurin edelleen olemassa oleva McDonald’s sijaitsee luultavasti Will Rogers Turnpike -nimisen maksullisen tien varrella Yhdysvaltain Oklahomassa lähellä Vinita-nimistä pikkukaupunkia. Sen pinta-ala on 2 706,7 m².


text: Maiden luettelo noudattaa yhtiön omia laskelmia ja sisältää useita epäitsenäisiä alueita.


title: Saksan 7. panssaridivisioona

text: 7. panssaridivisioona () oli toisessa maailmansodassa lokakuussa 1939 perustettu Saksan maavoimien panssariyhtymä. Sen edeltäjä oli marraskuussa 1938 perustettu 2. kevyt divisioona, joka osallistui syyskuussa 1939 Puolan offensiiviin. Valtauksen jälkeen se uudelleenorganisoitiin lokakuussa panssaridivisioonaksi. Divisioona osallistui kesällä 1940 Ranskan valtaukseen, jossa se sai lempinimen ”Aavedivisioona”. Vuonna 1941 divisioona siirrettiin itärintamalle, jossa se osallistui operaatio Barbarossaan ja sen jälkeisiin taisteluihin aina sodan päättymiseen saakka, toukokuuhun 1945, lukuun ottamatta Ranskassa vietettyä lepoa. Levon aikana divisioona osallistui Vichyn Ranskan miehitykseen.


title: Saksan 7. panssaridivisioona

text: Wehrkreis IX perusti 2. kevyen divisioonan () Gerassa 10. marraskuuta 1938. Divisioonan henkilöstö tuli lähinnä Thüringenista. Perustettaessa divisioonaan kuuluivat 66. panssaripataljoona sekä 6. ja 7. mekanisoitu ratsuväkirykmentti. Lisäksi siihen kuuluivat kaksipataljoonainen 7. tiedustelurykmentti, kaksipatteristoinen 78. kenttätykistörykmentti, 58. pioneeripataljoona ja 42. panssarintorjuntapataljoona. Joukkoyksiköt sijaitsivat useassa eri varuskunnassa, kuten usein oli tapana ennen sotaa perustetuissa yhtymissä. Gerassa olivat divisioonan esikunta, 7. mekanisoidun ratsuväkirykmentin I pataljoona ja panssarintorjuntapataljoona. 6. mekanisoidun ratsuväkirykmentin I pataljoona oli sijoitettu Rudolstadtiin ja 7. rykmentin II pataljoona oli sijoitettu kenttätykistörykmentin kanssa Jenaan. Pioneeripataljoona sijaitsi Riesassa ja tiedustelurykmentin I pataljoona (moottoripyöräpataljoona) Kissengenissä ja sen II pataljoona (panssariautopataljoona) Meiningenissä. Divisioonaan liitettiin viestipataljoona vasta lokakuun 1939 lopulla, ja divisioonan viestikomppania oli Erfurtissa. Divisioonaan oli liitetty ilmavoimien kevyt ilmatorjuntapatteristo.


title: Saksan 7. panssaridivisioona

text: Puolan sotaretkeä varten divisioona liitettiin 10. armeijan XV armeijakuntaan. Divisioonan panssaripataljoonan kalustona oli ainoastaan kevyitä PzKw I- ja PzKw II -vaunuja, mutta muuten divisioona oli hyvin varustettu. Se läpäisi armeijakunnan mukana Puolan rajalla olleen puolustuksen ja mursi Wartan alueen joukkojen vastarinnan. Divisioona eteni kohti Varsovaa, kunnes se siirrettiin torjumaan Puolan armeijan vastahyökkäystä. Divisioona osallistui Radomin saarrostukseen, jolloin pääosa Puolan armeijasta tuhottiin. Se eteni tämän jälkeen Bzuran pohjoispuolta, kääntyi sitten itään, eteni Veikselille ja osallistui Varsovan valtaukseen. Varsova antautui 27. syyskuuta. Divisioona pysyi Puolassa aina 1. lokakuuta saakka, jolloin se aloitti paluumarssin Saksaan.


title: Saksan 7. panssaridivisioona

text: Sodassa saatujen kokemusten perusteella panssarijoukkoja laajennettiin, jolloin divisioona täydennettiin 18. lokakuuta 1939 Gerassa 7. panssaridivisioonaksi. Divisioonaan liitettiin 1. marraskuuta vasta perustettu 25. panssarirykmentin esikunta sekä sen I ja II pataljoona. 66. panssaripataljoona liitettiin panssarirykmentin III pataljoonaksi. Samanaikaisesti 7. tiedustelurykmentin esikunta lakkautettiin ja rykmentin ensimmäisestä pataljoonasta muodostettiin 7. moottoripyöräpataljoona ja toisesta pataljoonasta 7. tiedustelupataljoona. Lisäksi maaliskuussa 1940 6. ja 7. mekanisoitu ratsuväkirykmentti nimettiin kiväärirykmenteiksi, jotka liitettiin vasta perustetun 7. kivääriprikaatin esikunnan alaisuuteen.


title: Saksan 7. panssaridivisioona

text: Pienistä parannuksista huolimatta divisioona oli edelleen vuonna 1940 heikosti varustettu: siihen kuului 12. huhtikuuta kolme panssaripataljoonaa, vaikka määrävahvuus olisi ollut neljä, eikä kolmannella pataljoonalla ollut ainuttakaan PzKw III -vaunua. Divisioonan kalustona oli 72 PzKw II-, 37 PzKw I- ja 23 PzKw IV -vaunua, joiden lyhyet 75 millimetrin tykit rajoittivat niiden taistelukelpoisuutta. Divisioonan tärkein vaunumalli oli tšekkiläinen Panzerkampfwagen 38(t).


title: Saksan 7. panssaridivisioona

text: Divisioona osallistui Erwin Rommelin komennossa Ranskan valtaukseen, jossa se kärsi Saksan panssariyhtymistä suurimmat tappiot. Sen miehistä 682 kaatui, 1 643 haavoittui ja 285 joutui sotavankeuteen tai katosi. Divisioona menetti 42 panssarivaunua, joista kuusitoista oli saksalaisvalmisteisia. Divisioona saapui illalla 12. kesäkuuta Maasin rannalle Houx’n sululle, joka sijaitsi Dinantista hieman alajuoksun suuntaan. Sen 7. moottoripyöräpataljoona ylitti joen Ranskan 5. moottoroidun divisioonan ja 18. divisioonan väliseen aukkoon. Pataljoona loi sillanpään, jota kyettiin ilmavoimien tukemana laajentamaan seuraavana iltana niin, että pioneerit aloittivat sillan rakentamisen. Pimeän laskeuduttua 16. kesäkuuta divisioona ylitti Belgian ja Ranskan rajan Solre-le-Châteaun lähistöllä ja jatkoi sen jälkeen etenemistä. Divisioona valtasi Avesnesin ylläköllä, ohitti Landreciesin ja saapui aamunkoitteessa Le Cateauun marssittuaan yön aikana 50 kilometriä. Belgian ja Ranskan taisteluissa divisioona tuhosi Ranskan 1. panssaridivisioonan ja otti yli 10 000 sotavankia. Kahden vuorokauden taisteluissa divisioona tuhosi yli 100 ranskalaista panssarivaunua, 30 panssariautoa ja 27 kenttätykkiä ja menetti itse 35 miestä kaatuneina ja 59 haavoittuneina.


title: Saksan 7. panssaridivisioona

text: Divisioona torjui yhdessä motorisoidun SS-divisioona Totenkopfin kanssa liittoutuneiden vastahyökkäyksen Arrasissa. Divisioona tuhosi Ranskan 31. motorisoidun divisioonan, esti liittoutuneiden vetäytymisen Cherbourgista ja otti yli 30 000 sotavankia lisää. Sotavankien joukossa oli muun muassa viisi amiraalia. Sotaretken aikana divisioona otti kaikkiaan 97 468 sotavankia, ampui alas 52 lentokonetta, tuhosi 15 lentokonetta kentälle ja valtasi tusinan. Divisioonan joukot vangitsivat Ranskan Atlantin-laivaston komentajan sekä suuren osan brittiläisestä 51. ylämaan divisioonasta mukaan lukien sen komentajan sekä 20 muuta kenraalia. Lisäksi yhtymä tuhosi tai valtasi 277 kenttätykkiä, 64 panssarintorjuntatykkiä, 458 panssarivaunua tai panssaroitua ajoneuvoa, 4 000–5 000 kuorma-autoa, 1 500–2 000 henkilöautoa, yli 300 linja-autoa ja muuta kalustoa.


title: Saksan 7. panssaridivisioona

text: Sotaretken aikana Britannian ja Ranskan joukot antoivat divisioonalle lempinimen ”Aavedivisioona”, jonka saksalaiset ottivat ylpeinä käyttöön kuultuaan sotavankien käyttävän sitä.


title: Saksan 7. panssaridivisioona

text: Sotatoimien päätyttyä divisioona jäi miehitysjoukoksi Bordeaux’n alueelle, josta se siirrettiin helmikuussa 1941 Itä-Preussiin. Divisioona hyökkäsi 22. kesäkuuta 1941 operaatio Barbarossan Keskustan armeijaryhmässä Neuvostoliittoon. Divisioona saavutti osana 3. panssariryhmää puoleenpäivään mennessä Alytuksen, jossa vallattiin kaksi Niemen-joen ylittävää siltaa. Sillanpäätä laajennettaessa divisioona joutui maahan kaivettujen panssarivaunujen tuleen kaupungin itäpuolella olevalla harjulla kärsien suurehkoja tappioita. Divisioona torjui useita neuvostojoukkojen tekemiä vastahyökkäyksiä ja sai iltaan mennessä varmistettua sillanpäät.


title: Saksan 7. panssaridivisioona

text: Vietettyään yön levossa korjaten vaurioituneita ajoneuvojaan divisioona jatkoi aamulla etenemistä kohti Vilnaa. Matkalla oli kaadetuista puista tehtyjä murrosteita sekä palavaa metsää eikä niinkään neuvostojoukkoja ennen kuin Vilnan länsipuolella, jossa tiedustelupataljoona törmäsi puolustukseen ryhmittyneisiin joukkoihin. Tiedustelupataljoona kiersi esteen sivuitse ja se valtasi alueella olevan etenemiselle tärkeän sillat. Iltaan mennessä panssarivaunuilla vahvistettu tiedustelupataljoona varmisti Vilnan kaakkoispuolella olevan korkeamman maastonkohdan ja pimeän laskeuduttua panssarikolonnat etenivät pohjoiseen vallaten kaupungin itäosat. Varhain seuraavana aamuna moottoripyöräpataljoona valtasi Vilnan ulkopuolella olevan lentokentän ja siellä olevat 50 lentokonetta. Panssarivaunujen valvoessa kaupungin itäosia jalkaväki eteni aamun valjetessa keskustaan. Neuvostojoukot tekivät etelästä useita vastahyökkäyksiä, jotka torjuttiin.


title: Saksan 7. panssaridivisioona

text: Vilnasta lähdettyään divisioona osallistui Minskin motin luomiseen, Stalin-linjan murtamiseen, Väinäjoen ylitykseen, Smolenskin taisteluun, Dneprin ylitykseen, Vitsebskin, Vjazman, Klinin ja Moskovan taisteluihin. 78. panssaritykistörykmentti ilmoitti 13. lokakuuta tuhonneensa 263 panssarivaunua, 124 kenttätykkiä, 69 panssarintorjuntatykkiä, 760 kuorma-autoa, 48 bunkkeria, neljä lentokonetta, viisi ammusvarastoa, kuusi veturia sekä panssarijunan. Hinta oli kuitenkin kova, sillä 15. marraskuuta mennessä divisioona oli menettänyt 290 miestä kaatuneina, 783 haavoittuneina ja 45 sotavankeina tai kadonneina.


title: Saksan 7. panssaridivisioona

text: Neuvostojoukot aloittivat talven tullessa vuosien 1941–1942 talvioffensiivin. Divisioonan 6. kiväärirykmentin I pataljoona supistui 23. tammikuuta 1942 mennessä viiteen upseeriin, 25 aliupseeriin ja 161 mieheen ja saman rykmentin II pataljoonan vahvuus oli 17 upseeria, 72 aliupseeria ja 293 miestä. Normaalisti kumpaankin pataljoonan kuului noin 700 miestä. Kerran 25. panssarirykmentin vaunuista toimintakuntoisena oli vain neljä tšekkoslovakialaista vaunua ja yksi PzKw IV, joten pääosa divisioonasta taisteli erilaisissa tilapäisissä jalkaväkiosastoissa. Pääosa panssarikalustosta seisoi varaosien puutteen vuoksi, kun saksalaisten huolto ei kyennyt toimittamaan etulinjan joukoille materiaalitäydennyksiä. Divisioona puolusti Rževin tasankoa ja piti 9. armeijan huoltotien avoinna. 6. kiväärirykmentin II pataljoona lakkautettiin miesten huvetessa samoin kuin yksi vaunupataljoonista. 25. panssarirykmentti supistettiin nelikomppaniaiseksi ja 37. tiedustelupataljoonan eloonjääneet liitettiin 7. moottoripyöräpataljoonaan.


title: Saksan 7. panssaridivisioona

text: 23. tammikuuta 1942 mennessä divisioonasta oli kaatunut 2 055, haavoittunut 5 737 ja kadonnut tai joutunut sotavangiksi 313 miestä. Lisäksi sairaana oli 1 089 miestä, joista pääosa paleltumien tai täiden levittämien sairauksien vuoksi. Siten kokonaistappiot olivat 9 203 miestä, joista 336 oli upseereita. Divisioonan vahvuus oli ollut hyökkäyksen alkaessa 22. kesäkuuta noin 400 upseeria ja 14 000 miestä. Divisioonan vahvuus oli 27. toukokuuta enää 8 589 upseeria ja miestä, joista pääosa ei kuulunut divisioonaan vuotta aiemmin.


title: Saksan 7. panssaridivisioona

text: Suurten tappioiden vuoksi divisioona siirrettiin toukokuussa 1942 Etelä-Ranskaan lepoon ja täydennettäväksi. Ranskassa panssarirykmentti vastaanotti muun muassa 35 PzKw III Ausf J- ja 30 PzKw IV Ausf G -panssarivaunuja. Divisioonan 7. kivääriprikaatin esikunta lakkautettiin ja kiväärirykmentit muutettiin panssarikrenatöörirykmenteiksi. Marraskuussa divisioona osallistui Vichyn Ranskan miehitykseen marssien Välimeren rannikolle Marseilleen ja Touloniin.


title: Saksan 7. panssaridivisioona

text: Divisioona lähetettiin takaisin itärintamalle, kun 6. armeija joutui saarroksiin Stalingradissa. Itärintamalla divisioona liitettiin osaksi etelän armeijaryhmää. Divisioona torjui Rostovissa neuvostojoukkojen hyökkäyksen alkuvuodesta 1943. Taistelutoimien alkaessa divisioonalla oli 95 panssarivaunua, joista 20 oli vanhentuneita. Divisioona tuhosi tai valtasi 7. tammikuuta ja 27. helmikuuta välisenä aikana 354 panssarivaunua, 124 kenttätykkiä, 276 panssarintorjuntatykkiä, 70 kranaatinheitintä, 414 kuorma-autoa ja suuren joukon muuta sotamateriaalia. Se menetti samanaikaisesti kaksitoista panssarivaunua.


title: Saksan 7. panssaridivisioona

text: Myöhemmin divisioona osallistui vetäytymiseen Donin ja Donetsin alueilta taistellen muun muassa Izjumissa ja Harkovassa. Divisioona kärsi vakavia tappioita operaatio Zitadellessä, joka oli saksalaisten viimeinen suuri hyökkäys itärintamalla. Operaation päättyessä divisioonan vahvuus oli laskenut viiteentoista panssarivaunuun ja kolmeen jalkaväkipataljoonaan. Kurskin taistelun jälkeen divisioonasta muodostettiin taisteluosasto (), joka taisteli Belgorodissa, Kiovassa ja Žytomyrissä. 7. panssarikrenatöörirykmentin I pataljoona kärsi taippioina vuoden 1943 tammikuun alusta lokakuun loppuun 2 144 miestä eli kolme kertaa normaalivahvuutensa.


title: Saksan 7. panssaridivisioona

text: Marraskuussa 1943 divisioona kärsi suuria tappioita vetäydyttäessä Kiovasta, minkä jälkeen se taisteli Ternopilissa maaliskuuhun 1944. Divisioonan puolustus murtui neuvostojoukkojen hyökkäyksessä, ja se jäi Korsunin mottiin 1. panssariarmeijan mukana. Divisioona murtautui motista, mutta se kärsi suuria tappioita, menetti muun muassa kaikki Tiikeri-vaununsa. Divisioonan vahvuus oli 21. huhtikuuta 1 872 miestä, yhdeksän tykkiä, yksitoista panssarintorjuntatykkiä ja yhdeksän panssarivaunua, joista yksi oli vallattu T-34. Divisioonasta muodostettu taisteluosasto osallistui keskustan armeijaryhmän mukana Neuvostoliiton vuoden 1944 kesähyökkäyksen torjuntaan Minskissä ja Lidassa.


title: Saksan 7. panssaridivisioona

text: Divisioona taisteli elokuussa 1944 Liettuassa Raseiniaissa, ja osa sen joukoista jäi 10. lokakuuta Memelissä mottiin. Mottiin jääneet evakuoitiin meritse Pillauhun (nyk. Baltijsk) 22. lokakuuta. Divisioona koottiin Arysin harjoitusalueella Itä-Preussissa, minkä jälkeen divisioona taisteli Elbingissä ja Neuvostoliiton talvioffensiivin 1944–1945 alkaessa Veikselin alueella. Divisioona joutui alkuvuodesta 1945 taistelemaan meri selustassaan Gdynian ja Gdańskin välisellä alueella, jossa se joutui saarroksiin. Saksan laivasto evakuoi henkilöstön Swinemündeen, mutta divisioona menetti kaiken kalustonsa. Siitä huolimatta divisioona osallistui huhtikuussa Berliinin puolustamiseen. Pääosa henkilöstöstä kykeni vetäytymään länsiliittoutuneiden hallussa olevalle alueella, ja divisioona antautui brittijoukoille 3. toukokuuta Schwerinissä.


title: Alec

text: Alec on miehen etunimi, lyhentymä kreikkalaisperäisestä nimestä Alexander, joka merkitsee "suojelijaa". Suomessa nimi Alec on vuoden 2009 loppuun mennessä annettu noin 200 miehelle. Alecin nimipäivä on suomenruotsalaisen kalenterin mukaan 11. syyskuuta, joka on myös Alexanderin tai suomenkielisen kalenterin mukaan Aleksanterin nimipäivä.


title: Saksan 9. panssaridivisioona

text: 9. panssaridivisioona () oli Saksan maavoimienn panssariyhtymä toisessa maailmansodassa.


title: Saksan 9. panssaridivisioona

text:
Wehrkreis XVII perusti 4. kevyen divisioonan Wienissä 1. huhtikuuta 1938.
Maaliskuussa 1939 divisioona osallistui Tsekkoslovakian miehitykseen marssimalla yli rajan.
Puolan sotaretkeä varten divisioona liitettiin 14. armeijan XVIII armeijakuntaan. Joulukuussa yhtymä oli Aschaffenburgissa ylijohdon reservinä. Sodassa saatujen kokemusten perusteella panssarijoukkoja laajennettiin, jolloin divisioona laajennettiin 3. tammikuuta 1940 9. panssaridivisioonaksi.


title: 9. divisioona

text: 9. divisioona (latinan sanasta "divisio", jakaminen) voi tarkoittaa seuraavia asioita:


title: Buffonin neula

text:
Buffonin neula oli ensimmäinen geometrisen todennäköisyyden ongelma. Oletetaan että lattia on tehty yhdensuuntaisista ja samanlevyisistä laudoista. Mikä on todennäköisyys että lattialle pudotettu neula leikkaa laudan reunan. (Ts. putoaa useamman kuin yhden laudan päälle.)
Tämän kysymyksen esitti ensimmäisen kerran Georges-Louis Leclerc, Comte de Buffon 1700-luvulla.


title: Buffonin neula

text: Neula, jonka pituus on "l", pudotetaan tasolle jossa on yhdensuuntaisia suoria ja joiden etäisyys on "t". Mikä on todennäköisyys että neula leikkaa suoran?


title: Buffonin neula

text:
Olkoon "x" etäisyys neulan keskipisteestä lähimpään suoraan ja "θ" neulan ja suoran välinen kulma.
Neulan keskipisteen etäisyys lähimpään suoraan on enintään "t/2" ja kaikki etäisyydet ovat yhtä todennäköisiä, joten "x":n tiheysfunktio välillä "0" ja "2/t" on
formula_1
Vastaavasti kulman "θ" tiheysfunktio on
formula_2
Koska "x" ja "θ" eivät ole toisistaan riippuvaisia, voidaan tiheysfunktiot yhdistää
formula_3
Trigonometriaa käyttämällä näemme että neula leikkaa suoran jos
formula_4


title: Buffonin neula

text:
Oletetaan että neulan pituus "l" on pienempi kuin suorien etäisyys "t". Kaikista mahdollisista neulan asennoista, olemme kiinnostuneet niistä joissa formula_4.
Integroimalla yhdistettyä tiheysfunktiota saamme todennäköisyydeksi "P(neula leikkaa suoran)"


title: Buffonin neula

text:
Oletetaan että formula_7. Nyt integroimalla yhdistettyä tiheysfunktiota saamme:
missä formula_9 on Minimi formula_10 , formula_11.
Suorittamalla integroinnin näemme, että kun formula_12. Todennäköisyys että neula leikkaa suoran on


title: Buffonin neula

text: tai


title: Buffonin neula

text: Toisen lausekkeen ensimmäinen termi kertoo todennäköisyyden, jolla neulan kulma on sellainen, että se leikkaa suoran "x":stä riippumatta. Vastaavasti toinen termi kertoo todennäköisyyden, jolla neula tippuu kulmaan, jossa "x":llä on väliä ja neula leikkaa suoran.


title: Buffonin neula

text: Italialainen matemaatikko Lazzarini suoritti kokeen 1901, jossa hän laittoi koneen heittämään tikkua 3408 kertaa. Hän sai tulokseksi formula_15


title: Lapin ammattikorkeakoulu

text: Lapin ammattikorkeakoulu (Lapin AMK) käynnistyi 1.1.2014 kun Kemi-Tornion ammattikorkeakoulu ja Rovaniemen ammattikorkeakoulu lakkautettiin ja niiden toiminnat yhdistettiin.


title: Lapin ammattikorkeakoulu

text:
Lapin AMK toimii Kemissä, Rovaniemellä ja Torniossa, ja se on Suomen pohjoisin ammattikorkeakoulu.
Kemi-Tornion ammattikorkeakoulu, Rovaniemen ammattikorkeakoulu ja Lapin yliopisto muodostavat jo vanhastaan Lapin korkeakoulukonsernin.


title: Lapin ammattikorkeakoulu

text: Vuoden 2014 alussa opiskelijoita on noin 5 500 ja henkilökuntaa 560. Koulun nimi on englanniksi Lapland University of Applied Sciences.


title: Lapin ammattikorkeakoulu

text: Lapin AMKin koulutusaloja ovat


title: Lapin ammattikorkeakoulu

text:
Ammattikorkeakoulusta valmistuu asiantuntijoita työelämän kehittämistehtäviin. Tutkinnot ovat ammatillispainotteisia korkeakoulututkintoja.
3,5 - 4 vuotta kestäviä AMK-tutkintoja (Bachelor’s degree) voit suorittaa
Valmistumisen ja kolmen vuoden työkokemuksen jälkeen voi opiskella ylempiin ammattikorkeakoulututkintoihin (Master's degree). AMK järjestää myös erikoistumisopintoja, joilla voi syventää taitojaan ja tietojaan eri ammatillisilla osa-alueilla.


title: Lapin ammattikorkeakoulu

text: Avoimet AMK-opinnot puolestaan ovat kaikille avoin keino hankkia erikoisosaamista, tutustua eri ammatti- ja tieteenaloihin tai opiskella muuten vain, omaksi iloksi.


title: Lapin ammattikorkeakoulu

text: Lapin AMK tekee aluetta kehittävää tutkimus-, kehittämis- ja innovaatiotyötä kaikilla osaamisaloillaan.


title: Lapin ammattikorkeakoulu

text: Ammattikorkeakoulun alaisuudessa toimii talvi- ja kylmäteknologian osaamiskeskittymä Arctic Power (aiemmin "Arctic Power Laboratorio"). Se palvelee alueen yrityksiä ja hankkeita, ja sen palveluita ovat arktisen liiketoiminnan kehittäminen erityisesti liikenne- ja ajoneuvoaloilla. Arctic Powerin toiminta alkoi vuonna 2001 Arctic Power -kehittämisohjelmalla. Laboratorio ja testausalue valmistuivat kesällä 2003 ja virallinen vihkimisjuhla pidettiin 23.11.2003.


title: Lapin ammattikorkeakoulu

text: Arctic Power on mukana muun muassa eSled-sähkömoottorikelkan, kokeellisen CLT-puutalon ja pohjoisen tieliikenteen turvallisuuteen keskittyvän Intelligent Road -hankkeen kehittämisessä.


title: Lapin ammattikorkeakoulu

text: Ammattikorkeakoulun omistaa ja sen ylläpidosta vastaa Lapin ammattikorkeakoulu Oy. Yhtiön toimitusjohtaja ja ammattikorkeakoulun rehtori on KT Martti Lampela.


title: Lapin ammattikorkeakoulu

text:
Lapin ammattikorkeakoulussa opiskelijoiden lakisääteisenä edunvalvojana toimii Opiskelijakunta ROTKO.
Lisäksi eri yksiköissä toimii useita opiskelijayhdistyksiä/koulutusalajärjestöjä.


title: Lohiahvenet

text: Lohiahvenet (Percopsidae) on lohiahvenkaloihin kuuluva heimo. Heimon lajeja tavataan makeista vesistä Pohjois-Amerikasta.


title: Lohiahvenet

text: Varhaisimmat lohiahvenien heimoon kuuluvien lajien fossiilit on ajoitettu eoseenikaudelle. Nykyään heimossa elää 1 suku ja 2 lajia. Lajit ovat lohiahven ("Percopsis omiscomaycus") ja pikkulohiahven ("P. transmontana"). Ruumiinrakenteeltaan lohiahvenent muistuttavat ahventa. Lajista pikkulohiahven on litteämpi. Kooltaan heimon lajit voivat suurimmillaan kasvaa noin 20 cm:n mittaisiksi. Lohiahvenlajeilla on rasvaevä. Väriltään heimon lajit ovat harmahtavia tai ruskehtavia tummemin pilkuin.


title: Lohiahvenet

text: Lohiahvenia tavataan alueelta, joka pohjoisessa ulottuu Alaskaan ja Quebecin ja etelässä Missourin ja Kentuckyn osavaltioihin. Niiden elinympäritöä ovat kirkasvetiset järvet ja joet ja ne elävät lähellä sora- tai hiekkapohjaa. Lohiahvenlajien ravintoa ovat pienet selkärangattomat eläimet ja ne kutevat touko-kesäkuussa.


title: Elias Paalanen

text: Elias Wilhelm Paalanen (17. huhtikuuta 1884 Tampere – 12. kesäkuuta 1967) oli suomalainen arkkitehti. Hän laati Suomen ensimmäiset omakotitalojen tyyppipiirustukset 1920-luvulla.


title: Elias Paalanen

text: Paalasen vanhemmat olivat kansakoulunopettaja Villehad Paalanen ja Anna Palmqvist. Hän pääsi ylioppilaaksi 1903 ja valmistui arkkitehdiksi Polyteknilliseen opistosta 1908. Paalanen oli aluksi työssä helsinkiläisissä arkkitehtitoimistoissa ja hän teki myös opintomatkoja Saksaan, Espanjaan ja Italiaan 1911 sekä Tanskaan, Alankomaihin ja Belgiaan 1912. Paalasella oli oma arkkitehtitoimisto Helsingissä vuodesta 1913 alkaen ja hänellä oli yhteinen toimisto veljensä arkkitehti Martti Paalasen kanssa 1917–1922.


title: Elias Paalanen

text: Paalanen laati vuonna 1916 Suomen Osuuskauppojen keskusosuuskunnalle liikerakennusten tyyppipiirustuksia ja hän työskenteli sitten 1917–1918 SOK:n rakennustoimiston hoitajana suunnitellen muun muassa SOK:n Haapakosken asuntoalueen vuonna 1917. Sisällissotaan Paalanen osallistui valkoisten puolella komppanianpäällikkönä. Paalanen toimi sosiaalihallinnon ja sittemmin sosiaaliministeriön asuntoasiain asiantuntijana vuosina 1920–1934. Hän laati tällöin Suomen ensimmäiset omakotitalojen tyyppipiirustukset joita levitettiin "Pienasuntojen tyyppipiirustuksia" nimisenä vihkona (julkaistu 1922, laaj. painos 1924, uusi kokoelma 1935). Paalanen kehitteli 1920-luvun lopulla myös puutalojen teollista valmistamista elementtitekniikalla mutta nämä kokeilut pysähtyivät 1930-luvun alun talousalamaan.


title: Elias Paalanen

text: Paalanen toimi myös Helsingin kaupungin kiinteistötoimiston tonttiosaston avustavana johtajana 1934–1938 ja hän oli Muinaistieteellisen toimikunnan arkkitehtina 1948–1951. Hän oli myös jälleerakennuksen valvontatehtävissä 1940-luvulla.


title: Elias Paalanen

text: Paalasen suunnittelemat rakennukset edustivat tyyliltään yksinkertaistettua 1920-luvun klassismia. Hänen tunnetuimpia suunnittelutöitään ovat 1931 valmistunut Hämäläisten talo Helsingissä ja 1955 valmistunut Rautatiekirjakauppa Oy:n pääkonttori samoin Helsingissä.


title: Saladin Said

text: Salah El Din Ahmed Said (s. 29. lokakuuta 1988 Assosa) on etiopialainen jalkapalloilija, pelipaikaltaan hyökkääjä. Hän edustaa Belgian pääsarjassa Jupiler Pro Leaguessa pelaavaa Lierse SK:ta.


title: Saladin Said

text: Maajoukkuedebyyttinsä Said teki Etiopian paidassa vuonna 2006. Vuoden 2014 MM-karsinnoissa hän oli joukkueensa paras maalintekijä, Etiopian edetessä viimeiseen karsintavaiheeseen.


title: Vlad Chiricheș

text: Vlad Iulian Chiricheș (s. 14. marraskuuta 1989 Bacău) on romanialainen jalkapalloilija, pelipaikaltaan toppari. Hän edustaa Serie A:ssa pelaavaa SSC Napolia.


title: Vlad Chiricheș

text: Chiricheș liittyi 14-vuotiaana Ardealul Cluj'n ikäkausijoukkueeseen. Kauden 2007–2008 hän pelasi Benfican B-joukkueessa Portugalin viidennellä sarjatasolla.


title: Vlad Chiricheș

text: Chiricheș pelasi kaudella 2008–2009 Romanian toiseksi korkeimmalla sarjatasolla FC Internațional Curtea de Argeșissa 26 ottelua, joissa teki yhden maalin. Hän jatkoi pääsarjaan nousseessa seurassa seuraavalla kaudella pelaten 15 sarjaottelua. Hän siirtyi Pandurii Târgu Jiu -seuraan kesällä 2010, ja pelasi seuraavan puolentoista kauden aikana 39 Liga 1- ottelua.


title: Vlad Chiricheș

text: Chiricheș siirtyi Steaua Bukarestiin tammikuussa 2012. Hänet valittiin Romanian pääsarjan parhaaksi puolustajaksi 2012. Hän pelasi Steauassa kaikkiaan 42 liigaottelua, joissa teki yhden maalin. Hän pelasi myös kolme Mestarien liigan karsintaottelua sekä 15 Eurooppa-liigan peliä (karsinnat mukaan lukien). Hän voitti Romanian-mestaruuden ja Supercupin 2013. Hänet valittiin Romanian vuoden jalkapalloilijaksi 2013.


title: Vlad Chiricheș

text: Chiricheș siirtyi runsaan seitsemän miljoonan punnan siirtosummalla Englannin Valioliigan Tottenhamiin elokuussa 2013. Hän pelasi seuraavien kahden kauden aikana 27 valioliigaottelua, joissa teki yhden maalin, ja kahdeksan Eurooppa-liigan ottelua. Hän siirtyi Serie A:n Napoliin kesällä 2015. Avauskaudellaan hän pelasi kahdeksan ottelua Italian pääsarjassa ja seitsemän Eurooppa-liigassa. Molemmissa kilpailuissa hän teki yhden maalin.


title: Vlad Chiricheș

text: Chiricheș pelasi kolme ottelua Romanian alle 21-vuotiaiden maajoukkueessa. Romanian maajoukkueessa hän pelasi ensimmäisen ottelunsa San Marinoa vastaan elokuussa 2011. Ensimmäisen arvokilpailujen karsintaottelunsa hän pelasi EM-karsintaottelussa Luxemburgia vastaan syyskuussa 2011. Ensimmäisen arvokilpailujen lopputurnauksen ottelunsa hän pelasi Ranskaa vastaan EM-kilpailuissa 2016.


title: Vlad Chiricheș

text: Chiricheș on pelannut 27. kesäkuuta 2016 mennessä kaikkiaan 44 A-maaottelua, ja kuuluu joukkueen vakiokalustoon. Yhtään maalia hän ei ole maajoukkueessa vielä tehnyt. Hän on pelannut kolme ottelua EM-lopputurnauksessa sekä kymmenen MM- ja 12 EM-karsintaottelua.


title: Luntan Kaapo

text: Luntan Kaapo (oik. Gabriel Mikonpoika Luntta, 1800 – 13. elokuuta 1824) oli suomalainen sotilas ja murhamies. Hän oli yksi viimeisista Suomessa kuolemanrangaistuksen saaneista ja teloitetuista.


title: Luntan Kaapo

text: Loimaan pitäjästä kotoisin ollut Luntta kuului sotilasperheeseen, hänen isänsä sekä molemmat isoisänsä olivat myös olleet sotamiehiä. Luntta tuomittiin murhasta kuolemanrangaistukseen vuonna 1824. Hänet teloitettiin 24-vuotiaana nykyisen Oripään kunnan keskustaajaman tuntumassa sijainneella mestauspaikalla. Kaksi vuotta Luntan teloituksen jälkeen keisari Nikolai I lopetti kuolemantuomioiden täytäntöönpanon ja muutti ne karkoituksiksi Siperiaan. Viimeinen rauhanajan kuolemantuomio Suomessa pantiin täytäntöön vuonna 1825.


Kuningas Faisalin kansainvälinen palkinto (engl. "King Faisal International Prize", arab. جائزة الملك فيصل العالمية) on vuodesta 1979 myönnetty kansainvälinen palkinto henkilölle joka on edistänyt islamin tutkimusta, arabiankielen ja kirjallisuuden tutkimusta sekä yleistiedettä ja lääketiedettä.


title: Kuningas Faisalin kansainvälinen palkinto

text: Palkinto on perustettu Saudi-Arabian kuninkaan Faisal I:n muistolle. Palkinnon myöntää Kuningas Faisalin - säätiö.


text: Palkinnon arvo on noin 200 000 dollaria (750 000 Saudi rialia)


title: Pekka Tienari

text: Pekka Johannes Tienari (27. toukokuuta 1931 Perniö – 24. heinäkuuta 2018 Oulu) oli suomalainen psykiatri ja Oulun yliopiston psykiatrian professori.


title: Pekka Tienari

text: Tienarin vanhemmat olivat Matti Tienari ja Aino Maria Määttä. Tienari avioitui vuonna 1954 Helena Rauhalan kanssa. Hän tuli ylioppilaaksi Helsingin suomalaisesta normaalilyseosta 1950 ja valmistui lääketieteen lisensiaatiksi 1957. Hermo- ja mielitautien erikoislääkärin pätevyyden Tienari sai vuonna 1962. Tienari on tehnyt merkittävää skitsofrenian tutkimusta jo 1960-luvulta alkaen, jolloin hän tutki kaksosia ja väitteli aiheesta vuonna 1964. Hän oli myös luomassa Oulun yliopiston psykiatrista koulutusta.


title: Pekka Tienari

text: Tienari palkittiin merkittävällä Psykiatrian Tutkimussäätiön Kalle Achté -palkinnolla elämäntyöstään vuonna 2013.


title: Psykiatrian Tutkimussäätiö

text: Psykiatrian Tutkimussäätiö on vuonna 1971 perustettu mielenterveystyötä tukeva suomalainen säätiö. Se jakaa malla tutkimusapurahoja sekä tukee alan julkaisutoimintaa. Säätiön tytäryhtiö Psychiatria Fennica Oyh julkaisee suomalaista psykiatrian alan vuosikirjaa Psychiatria Fennicaa.


title: Psykiatrian Tutkimussäätiö

text: Säätiö jakaa joka viides vuosi Kalle Achté -palkinnon ansioituneelle suomalaiselle psykiatrille psykiatrian hyväksi tehdystä työstä.


title: Haminan Tarmo

text: Haminan Tarmo on suomalainen, Haminasta kotoisin oleva urheiluseura. Seuran historian menestyneitä urheilijoita ovat muun muassa kestävyysjuoksija Ilkka Auer, joka voitti SM-kultaa maastojuoksussa 1956 ja 3 000 metrin estejuoksussa 1957 sekä suunnistajasisarukset Tuula Hovi ja Raila Kerkelä, joista edellinen voitti viestisuunnistuksen MM-pronssia 1968, Venlojen juoksun vuosina 1962 ja 1964 sekä yösuunnistuksen Suomen-mestaruuden vuonna 1971 ja jälkimmäinen Venlojen juoksun vuonna 1963 ja suunnistuksen normaalimatkan Suomen-mestaruuden vuonna 1965.


title: Viiksikerttuli

text: Viiksikerttuli ("Setophaga nigrescens") on kerttulien heimoon kuuluva varpuslintu.


title: Viiksikerttuli

text: Viiksikerttulia tavataan pesivänä Lounais-Kanadassa, Yhdysvaltain länsiosissa ja Pohjois-Meksikossa sekä talvehtivana etelämpänä Meksikossa. Sen populaatio on hyvin suuri ja kannankehitys vakaa. Laji on luokiteltu elinvoimaiseksi.


title: Teksasinkerttuli

text: Teksasinkerttuli ("Setophaga chrysoparia") on kerttulien heimoon kuuluva uhanalainen varpuslintu.


title: Teksasinkerttuli

text: Teksasinkerttulia tavataan pesivänä pienellä alueella Yhdysvaltain Texasissa ja talvehtivana Etelä-Meksikossa, Guatemalassa, El Salvadorissa, Nicaraguassa ja Hondurasissa. Lisäksi havaintoja on Costa Ricasta ja Panamasta. Laji on luokiteltu erittäin uhanalaiseksi, koska sen pesimäalue on hyvin pieni ja koska sen populaatio on nopeasti pienenemässä.


title: Teksasinkerttuli

text: Teksasinkerttuli elää tammi-kataja-sekametsissä, ja se on riippuvainen "Juniperus ashei"-lajista, jonka kuorta se tarvitsee pesän rakentamiseen.


title: Teksasinkerttuli

text: Teksasinkerttuli aloittaa pesän rakentamisen maaliskuun lopulla ja voi munia ennen toukokuun puoliväliä. Talvisin teksasinkerttuli elää useiden lajien muodostamissa sekaparvissa.


title: Discover

text: Discover on yhdysvaltalainen luottokortti ja itsenäinen yhtiö. Luottokortin toi alun perin markkinoille 1985 "Sears"-yhtiö. Kortteja on yli 50 miljoonaa.


title: Discover

text: Suurin osa Discover-korteista on "Discover Bankin" myöntämiä. Discover-kortilla tehdyt ostokset käsitellään Discoverin maksunvälitysjärjestelmän kautta. Discover ei ole varsinainen kansainvälinen luottokortti, mutta Discover-kortti käy monissa maissa liikkeissä, jotka hyväksyvät JCB- tai Diners Club -kortit.


title: Discover

text: Suomessa Discover-kortteja ei myönnetä, mutta niitä voi kuitenkin Suomessa käyttää. Discover-korttitapahtumien lunastajana toimii Suomessa Diners Club.


title: Discover

text: Kun Discover-kortti tuotiin markkinoille 1985, Sears oli Yhdysvaltain suurin vähittäismyyntiyyritys.


title: Discover

text: Discover-kortti levisi pian ympäri Yhdysvaltoja. Kortilla ei ollut vuosimaksua, mikä ei tuohon aikaan ollut tavallista. Kortinhaltijat saattoivat ansaita tekemistään ostoksista bonusta, joka palautettiin kortinhaltijan tilille. Kortin kehittämistä haittasi kuitenkin se, että kilpailevat vähittäismyyjät vastustivat sitä. Sears myikin korttiliiketoiminnan myöhemmin pois.


title: Discover

text: Discover Financial Services osti Diners Club Internationalin vuonna 2008.


title: Discover

text: Discover Financial Services (DFS) omistaa oman Discover-maksunvälitysjärjestelmänsä lisäksi Diners Club Internationalin ja Pulse-pankkiautomaattiverkoston. DFS harjoittaa maksukorttiyhteistyötä myös japanilaisen JCB:n, kiinalaisen "China UnionPayn" ja eteläkorealaisen "BC Card" -verkoston kanssa.


title: Saksan 291. jalkaväkidivisioona

text: 291. jalkaväkidivisioona () oli Saksan maavoimienn jalkaväkiyhtymä toisessa maailmansodassa.


title: Saksan 291. jalkaväkidivisioona

text: Divisioona perustettiin Masurianjärvialueen preussilaisista 10. helmikuuta 1940. Kaaderi uuteen yhtymään siirrettiin 1., 21. ja 263. jalkaväkidivisioonista. Polkupyörä- ja panssarintorjuntakomppania yhdistettiin myöhemmin, jolloin muodostui 291. nopeapataljoona ().


title: Saksan 291. jalkaväkidivisioona

text: Divisioona osallistui vain vähäisessä määrin Ranskan valtaukseen ennen siirtoaan itään, jossa se valmistautui hyökkäämään Neuvostoliittoon operaatio Barbarossassa.


title: Saksan 291. jalkaväkidivisioona

text: Divisioonankomentajat:


title: Sypressikerttuli

text: Sypressikerttuli ("Setophaga virens") eli aiemmalta nimeltään seetrikerttuli on kerttulien heimoon kuuluva varpuslintu.


title: Sypressikerttuli

text: Sypressikerttulia tavataan pesivänä Kanadassa ja Yhdysvaltain itäosissa sekä talvehtivana Yhdysvaltain eteläosissa, Väli-Amerikassa ja Etelä-Amerikan pohjoisosissa. Lajin populaatio on hyvin suuri, mutta sen kannankehitys on laskeva. Sen ei kuitenkaan uskota olevan vaarassa, ja laji on luokiteltu elinvoimaiseksi.


title: Kuusikerttuli

text: Kuusikerttuli ("Setophaga townsendi") on kerttulien heimoon kuuluva varpuslintu.


title: Kuusikerttuli

text: Kuusikerttulia tavataan pesivänä Alaskassa, Kanadan länsiosissa ja Yhdysvaltain luoteisosissa sekä talvehtivana Yhdysvaltain länsiosissa ja Keski-Amerikassa. Lajin populaatio on hyvin suuri ja sen kannankehitys on vakaa. Se on luokiteltu elinvoimaiseksi.


title: Kaliforniankerttuli

text: Kaliforniankerttuli ("Setophaga occidentalis") on kerttulien heimoon kuuluva varpuslintu.


title: Kaliforniankerttuli

text: Kaliforniankerttulia tavataan pesivänä Yhdysvaltain länsiosissa ja talvehtivana Keski-Amerikassa. Sen populaatio on hyvin suuri ja sen kannankehtiys on vakaa. Laji on luokiteltu elinvoimaiseksi.


title: Keltarintakerttuli

text: Keltarintakerttuli ("Setophaga dominica") on kerttulien heimoon kuuluva varpuslintu.


title: Keltarintakerttuli

text: Keltarintakerttulia tavataan pesivänä Yhdysvaltain itä- ja kaakkoisosissa sekä talvehtivana Väli-Amerikassa. Lajin populaatio on hyvin suuri ja sen kannankehitys on nouseva. Se on luokiteltu elinvoimaiseksi.


title: Havukerttuli

text: Havukerttuli ("Setophaga graciae") on kerttulien heimoon kuuluva varpuslintu.


title: Havukerttuli

text: Havukerttulia tavataan pesivänä Yhdysvaltain eteläosissa ja Pohjois-Meksikossa eskä talvehtivana etelämpänä Keski-Amerikassa. Sen populaatio on hyvin suuri, mutta sen kannankehitys on laskeva. Lajin ei kuitenkaan uskota olevan vaarassa, ja se on luokiteltu elinvoimaiseksi.


title: Eero Sallinen

text: Eero Sallinen (1919–1973) oli suomalainen lasinpuhaltaja, -hioja, -suunnittelija ja monipuolinen lasitaiteilija.


title: Eero Sallinen

text: Sallinen työskenteli muun muassa Ruotsissa Gustavsbergin posliinitehtaalla, useampaan otteeseen Riihimäen Lasin palveluksessa ja Oy Kumelan taiteilijana Riihimäen Lasin jälkeen vuosina 1956–1968. Hän voitti Riihimäen lasin järjestämän muotoilukilpailun vuonna 1949 Uno Dahlbergin kanssa käyttölasisarjan yhteisellä ehdotuksella. Hänet tunnetaan etenkin maljakoista ja hopeakuvioinneista lasiesineissään.


title: Pensaskerttuli

text: Pensaskerttuli ("Setophaga discolor") on kerttulien heimoon kuuluva varpuslintu.


title: Pensaskerttuli

text: Pensaskerttulia tavataan pesivänä Kanadan kaakkoisosissa ja Yhdysvaltain itäosissa sekä talvehtivana Väli-Amerikassa. Sen populaatio on hyvin suuri, mutta sen kannankehitys on laskeva. Lajin ei kuitenkaan uskota oelvan vaarassa, ja se on luokiteltu elinvoimaiseksi.


title: Caymaninkerttuli

text: Caymaninkerttuli ("Setophaga vitellina") on kerttulien heimoon kuuluva varpuslintu.


title: Caymaninkerttuli

text: Caymaninkerttulia tavataan Caymansaarilla ja Hondurasissa. Se on luokiteltu silmälläpidettäväksi, koska sen levinneisyysalue ja populaatio ovat pienet.


title: Alexander Ribbenstrand

text: Alexander Giuseppe Ulf Einar Ribbenstrand (s. 9. tammikuuta 1987 Tukholma, Ruotsi) on ruotsalainen jääkiekkopuolustaja, joka pelasi kaudella 2014–2015 Tanskan Metal Ligaenin SønderjyskE Ishockeyssa. Hänen vahvuuksiinsa kuuluu puolustaminen, syöttäminen, pelinlukutaidot, voima, kahden suunnan pelaaminen, aggressiivisuus ja taklaaminen. Ribbenstrand ei ole kovin hyvä pelaamaan hyökkäyspäässä, vaikka hänellä onkin kohtalaisen hyvä pelikäsitys ja syöttötaidot. Ribbenstrandin muihin heikkouksiin kuuluu ajoittainen epäjohdonmukaisuus sekä jäähyherkkyys.


title: Alexander Ribbenstrand

text: Ribbenstrand on Hammarby IF:n kasvatti. Hän pelasi myöhempinä juniorivuosinaan AIK IF:ssä ja 17-vuotiaana Ribbenstrand siirtyi Djurgårdens IF:ään kaudeksi 2004–2005. Hän oli tuolloin joukkueen J20-junioreiden tehokkain puolustaja tehoilla 3+10=13. Ribbenstrand voitti samalla kaudella myös J18 Allsvenskanin hopeaa. Kaudella 2005–2006 hän nousi Djurgårdenin Elitserien-joukkueeseen, jossa tulokaskausi toi Ribbenstrandille 45 runkosarjaottelussa tehot 1+3=4. Kaudella 2006–2007 hänen tehopisteensä nousi viiteen. Ribbenstrand pelasi samalla kaudella myös kaksi ottelua lainalla sarjatasoa alempana Allsvenskanin Almtuna IS:ssä ja vahvisti myös Djurgårdenin J20-junioreita, jotka voittivat kauden päätteeksi SuperElitin hopeaa.


title: Alexander Ribbenstrand

text: Kaudella 2007–2008 Ribbenstrand jatkoi uraansa edelliseltä kaudelta tutussa lainajoukkue Almtunassa. Hän voitti joukkueen sisäisen jäähypörssin 100 jäähyminuutillaan. Kaudella 2008–2009 Ribbenstrand keräsi HockeyAllsvenskanin yhden kauden jäähyennätyksensä 129 minuutillaan, joilla hän sijoittui sarjan jäähypörssissä toiseksi edellään vain Huddinge IK:n Jimmy Ahnelöv.


title: Alexander Ribbenstrand

text: Kaudeksi 2009–2010 Ribbenstrand siirtyi VIK Västerås HK:n riveihin. Hän voitti taas joukkueensa sisäisen jäähypörssin 91 minuutillaan, joilla Ribbenstrand sijoittui Allsvenskanin jäähypörssissä kymmenneksi. Kaudella 2010–2011 hän keräsi sarjan yhden kauden piste-ennätyksensä tehoilla 3+10=13.


title: Alexander Ribbenstrand

text: Kaudeksi 2011–2012 Ribbenstrand siirtyi kaksivuotisella sopimuksella Malmö Redhawksiin. Hän joutui 16 pelaamansa ottelun jälkeen sivuun nivusvamman takia marraskuussa 2011. Ribbenstrandin kausi todettiin helmikuussa 2012 päättyneeksi. Hän palasi kaukaloihin vasta saman vuoden marraskuussa aloittaen kauden Ruotsin I-divisioonan IK Panternissa. Seitsemän siellä pelatun ottelun jälkeen Ribbenstrandin tuli liittyä vuodenvaihteessa Allsvenskan-joukkue Karlskrona HK:hon korvaamaan NHL:n työsulkuvahvistus Chris Butler. Hän ehti ainoastaan harjoitella joukkueen mukana, kunnes Ribbenstrand kutsuttiin takaisin Redhawksin vahvuuteen. Ribbenstrand pelasi siellä kahdeksan ottelua, kunnes hän siirtyi siirtotakarajalla loppukaudeksi 2012–2013 Norjan GET-liigassa pelaavaan Lørenskog IK:hon.


title: Alexander Ribbenstrand

text: Ribbenstrand siirtyi kauden 2013–2014 kynnyksellä 17. marraskuuta 2013 kestäneellä try-out -sopimuksella SM-liigajoukkue Porin Ässiin. Hänen koejaksonsa loppui pelillisistä syistä kuitenkin jo lokakuun lopulla. Noin viikkoa myöhemmin Ribbenstrand siirtyi loppukauden kattaneella sopimuksella HockeyAllsvenskan-joukkue Mora IK:n riveihin. Kauden 2014–2015 kynnyksellä hän siirtyi 4. marraskuuta 2014 asti kestäneellä sopimuksella IF Björklövenin paitaan. Joulukuussa Ribbenstrand siirtyi loppukaudeksi Tanskan Metal Ligaenissa pelaavan SønderjyskE Ishockeyn joukkueeseen.


title: Alexander Ribbenstrand

text: Ribbenstrand pelasi alle 20-vuotiaiden MM-kilpailuissa vuonna 2007 sekä alle 18-vuotiaiden MM-kilpailuissa vuonna 2005, jolloin hän voitti pronssia. Hän pelasi myös U18 Junior World Cupissa vuonna 2004 voittaen pronssia.


title: Alexander Ribbenstrand

text: Ribbenstrandin pikkuveli Patric on pelannut myös jääkiekkoa.


title: Livertäjäkerttuli

text: Livertäjäkerttuli ("Setophaga adelaidae") on kerttulien heimoon kuuluva varpuslintu.


title: Livertäjäkerttuli

text: Livertäjäkerttulia tavataan Puerto Ricon saaristossa. Lajia on kuvattu yleiseksi, ja sen kannankehitys on vakaa. Se on luokiteltu elinvoimaiseksi.


title: Raili Kiviranta

text: Raili Helena Kiviranta (ent. Moilanen) on suomalainen tietokirjailija sekä työyhteisöjen ja työurien pidentämisen tutkija ja kouluttaja. Hän on väitellyt kauppatieteiden tohtoriksi 2001 Jyväskylän yliopistossa, jossa hänellä on dosentuuri.


title: Raili Kiviranta

text: Vuonna 2008 Raili Moilanen sai Työsuojelurahaston 16 000 euron stipendin työssä jaksamiseen liittyvään tutkimustyöhön.


title: Molde Jazz

text: Molde International Jazz Festival (MIJF, Moldejazz) on Norjan Moldessa joka vuoden heinäkuussa pidettävä jazzaiheinen musiikkifestivaali, joka järjestettiin ensi kerran 1961.


title: Molde Jazz

text: Moldessa on kuultu muiden muassa seuraavia kansainvälisiä jazz-nimiä:Molden konsertteja on televisioitu EBU:n kautta ympäri Eurooppaa vuodesta 1974. Norjan yleisradioyhtiön NRK P2-radiokanava lähettää festivaaleilta ohjelmaa päivittäin.


title: Molde Jazz

text: Molden festivaaleilla on nauhoitettu eri artistien live-albumeita noin joka toinen vuosi:


title: Molde Jazz

text: Molden festivaaleilla ovat esiintyneet myös seuraavat artistit.


title: Jere Vikström

text: Jere Ilari Vikström (s. 17. joulukuuta 1993) on suomalainen pesäpalloilija, joka edustaa Superpesiksessä pelaavaa Sotkamon Jymyä. Ulkopelipaikaltaan Vikström on ykkösvahti, ja hänen sisäpeliroolinsa on etenijä.


title: Jere Vikström

text: Vikström pelasi kaudella 2012 lainalla Hyvinkään Tahkossa yhdeksän ottelua. Hän tuli seuraan paikkaamaan traagisen Hyvinkään ampumavälikohtauksen seurauksena syntynyttä pelaajapulaa.


title: Ragnar Hemmer

text: Ragnar Erik Hemmer (10. toukokuuta 1891 Vaasa – 12. elokuuta 1975 Helsinki) oli suomalainen oikeustieteilijä. Hän oli Helsingin yliopiston oikeushistorian professori 1939–1959. Sitä ennen hän oli dosentti 1928–1939, ja häntä pidetään merkittävänä keskiaikaisen ruotsalais-suomalaisen oikeushistorian tuntijana. Hän oli myös Kouluhallituksen kouluneuvos 1929–1939. Hemmer oli myös "Tidskrift utgiven av Juridiska föreningen i Finland" -lehden toimitussihteeri vuosina 1921–1944 ja päätoimittaja 1945–1946. Hän vaikutti Ruotsalaisen Kansanpuolueen Helsingin-osastossa.


title: Chris Butler

text: Chris Butler (s. 27. lokakuuta 1986 St. Louis, Missouri, Yhdysvallat) on yhdysvaltalainen jääkiekkopuolustaja, joka pelaa NHL-joukkue St. Louis Bluesissa. Hän on pelityyliltään peruspuolustaja, jonka vahvuuksiin kuuluu liike, kiekonhallinta, koko, puolustuspään pelaaminen ja kunto. Butler ei ole kuitenkaan kovin fyysinen, eikä hänen pelikäsityksensä riitä vakituiseen hyökkäyspään rooliin.


title: Chris Butler

text: Butler pelasi juniorina kotikaupunkinsa St. Louisin joukkueissa, jonka jälkeen hän siirtyi kaudeksi 2003–2004 USHL-joukkue Sioux City Musketeersiin. Ensimmäinen kausi siellä toi runkosarjassa yhdeksän tehopistettä, mutta seuraava kausi 2004–2005 toi Butlerille tehot 6+22=28, joilla hän sijoittui USHL:n puolustajien pistepörssissä kahdeksanneksi. Butler voitti lukemalla +36 koko liigan tehotilaston ja hänet valittiin ensimmäiseen tähdistökentälliseen. Butler pelasi kauden aikana myös USHL:n tähdistöottelussa.


title: Chris Butler

text: Buffalo Sabres varasi Butlerin neljännellä kierroksella 96. pelaajana . Hän kävi vuosina 2005–2008 Denverin yliopistoa. Butler valittiin ensimmäisen yliopistokautensa 2005–2006 päätteeksi WCHA:n tulokkaiden tähdistökentälliseen. Kaudella 2006–2007 hän oli DU:n tehokkain puolustaja tehoilla 10+17=27. Kaudella 2007–2008 Butler toimi joukkueensa varakapteenina. Hän voitti kauden päätteeksi WCHA:n mestaruuden ja valittiin sarjan toiseen tähdistökentälliseen.


title: Chris Butler

text: Huhtikuussa 2008 Butler teki kolmivuotisen tulokassopimuksen Buffalo Sabresin kanssa. Hän aloitti kauden 2008–2009 farmijoukkue Portland Piratesissa, AHL:ssä, mutta nousi kauden edetessä Sabresin NHL-joukkueen vakiokokoonpanoon. Butlerin tulokaskausi NHL:ssä toi 47 runkosarjaottelussa tehot 2+4=6. Hän teki NHL-debyyttinsä 19. joulukuuta 2008 Los Angeles Kingsiä vastaan ja teki ottelussa myös yhden syöttöpisteen. Butlerin NHL-uran avausmaali syntyi 20. maaliskuuta 2009 Philadelphia Flyersin Martin Bironin taakse.


title: Chris Butler

text: Kaudella 2009–2010 Butler teki NHL:n yhden kauden piste-ennätyksensä tehtyään 59 runkosarjaottelussa tehot 1+20=21. Hän kärsi osan kaudestaan nilkkavammasta. Kausi 2010–2011 Butlerilla lyheni loukkaantumisten takia 49 runkosarjaotteluun. Kesäkuussa 2011 Sabres kauppasi hänen oikeutensa Paul Byronin kanssa Calgary Flamesiin vaihdossa Robyn Regehriin, Aleš Kotalíkiin ja kesän toisen kierroksen varausvuoroon. Viisi päivää myöhemmin Butler teki kaksivuotisen ja 2,5 miljoonan dollarin arvoisen sopimuksen joukkueen kanssa.


title: Chris Butler

text: Marraskuussa 2012 Butler siirtyi NHL:n työsulun kattaneella sopimuksella Ruotsin toiseksi korkeimmalla sarjatasolla HockeyAllsvenskanissa pelaavaan Karlskrona HK:hon. Hän pelasi joukkuessa viisi ottelua ilman tehopisteitä, kunnes palasi joulun alla kotiinsa henkilökohtaisten asioiden vuoksi. NHL-kauden alettua ja Flamesissa vietetyn loppukauden 2012–2013 jälkeen, heinäkuussa 2013 Butler teki vuoden mittaisen ja 1,7 miljoonan dollarin arvoisen jatkosopimuksen joukkueen kanssa.


title: Chris Butler

text: Butler edusti Yhdysvaltoja MM-kilpailuissa vuosina 2012 ja 2013, joista jälkimmäinen turnaus päättyi pronssiin.Hän pelasi myös alle 20-vuotiaiden MM-kilpailuissa vuonna 2006.


title: Chris Butler

text: Butlerin isä Doug on entinen ammattilaisjääkiekkoilija, joka pelasi AHL-tasolla. Hänen äitinsä Martha pelasi maahockeyta.


title: Keskiolutlaki

text:
Keskiolutlaki eli Laki keskioluesta (462/1968) säädettiin 26. päivänä heinäkuuta 1968. Laki hyväksyttiin eduskunnassa äänin 137–33 ja se astui voimaan vuoden 1969 alussa. Keskiolutlaki kumottiin 1. päivänä tammikuuta 1995 voimaan tulleella lailla keskioluesta annetun lain kumoamisesta (1145/1994).
Keskiolutlaki on valittu Kansallisarkiston verkkonäyttelyssä yleisöäänestyksellä vuosien 1960–1969 merkittävimmäksi asiakirjaksi. Laki antoi oikeuden myydä III-veroluokan olutta elintarvikeliikkeissä. Laki oli suurin muutos Suomen alkoholipolitiikassa sitten kieltolain purkamisen.


title: Keskiolutlaki

text: Keskiolutlailla on ollut käytännön merkitystä suomalaisten alkoholinkäyttöön. Vielä vuonna 1968 puolet kaikesta Suomessa kulutetusta alkoholista oli peräisin väkevistä alkoholijuomista. Keskiolutlain säätämisen jälkeen olut nousi hetkeksi suosituimmaksi alkoholijuomaksi ja pysyvästi olut ohitti väkevät 1980-luvulla. Alkoholin kulutus kaksinkertaistui muutamassa vuodessa keskioluen vapauttamisen jälkeen.


title: Autofiktio

text: Autofiktio on kirjallisuutta, jossa kirjailija esiintyy päähenkilönä ja kertojana, osana tapahtumia, jotka ovat enemmän tai vähemmän uskollisia kirjailijan elämästä tiedetyille faktoille.


title: Autofiktio

text: Sanan autofiktio otti käyttöön ranskalainen kirjailija Serge Doubrovsky viitatessaan romaaniinsa "Fils" (1977). Suomessa autofiktio mainittiin ensimmäisen kerran lajinimikkeeksi vuonna 2007 Anu Kaipaisen teoksessa "Vihreiksi poltetut puut".


title: Autofiktio

text: Autofiktiota on määritelty omaelämäkerran alalajiksi ja jotkut ovat pitäneet sitä omana kirjallisuuden lajina. Sitä on kutsuttu käsitteellä fiktio itsestä. Fiktiivinen hahmo käy sitä uskottavammaksi, mitä tutummaksi hän tulee lukijalle.


title: Autofiktio

text: Anja Kaurasen "Kiinalainen kesä" on suomalainen autofiktio (1989). Myös Kari Hotakainen, Pentti Holappa ja Pirkko Saisio ovat kirjoittaneet romaaneita, joissa he kirjoittivat itsestään. Sofi Oksanen kertoi lehtihaastattelussaan nykykirjallisuudesta autofiktion kiinnostavan häntä erityisesti.


title: Ponttoni

text: Ponttoni on ilmatiivis ontto rakenne, joka kelluu vedessä sisältämänsä ilman takia. Ponttonin tarkoitus on luoda nostetta. Ponttoneita käytetään yleisesti siltojen tukena, laitureiden ja lauttojen kellukkeina, laivojen telakointiin, vesilentokoneiden laskutelineinä ja katamaraanien sekä trimaraanien runkojen osana. Ponttoneista voidaan myös rakentaa ponttonisilta.


title: Amenhotep, Hapun poika

text: Amenhotep, Hapun poika (syntyi noin 1430 eaa. Athribiksessa) oli muinaisessa Egyptissä Amenhotep III:n aikana elänyt kirjuri, joka nousi maineeseen faraon töiden valvojana ja jota alettiin kuolemansa jälkeen palvoa jumalana.


title: Amenhotep, Hapun poika

text: Amenhotep vastasi eräiden Egyptin merkittävimpien monumenttien, kuten Amenhotep III:n kuolintemppelin suunnittelusta. Jumalana häneen liitettiin etenkin parannustaito ja viisaus, ja tästä syystä hänet usein liitettiin jumalaksi korotettuun arkkitehti Imhotepiin. Amenhotepin palvonta rajoittui lähinnä Theban alueelle. Jo Amenhotepin elinaikana hänelle alettiin rakentaa kuolintemppeliä Amenhotep III:n temppelin lähelle. Kyseessä on ainoa ei-kuninkaallinen alueelle pystytetty temppeli, ja koossaan se ohitti jopa osan Theban länsirannan kuninkaiden temppeleistä.


title: Amenhotep, Hapun poika

text: Amenhotep Hapun pojan kultti ei ollut yhtä voimakas kuin Imhotepin, mutta se säilyi kuitenkin Egyptin ptolemaiolaiselle ajalle asti.


title: Montreux Jazz Festival

text: Montreux Jazz Festival (ransk. "Festival de jazz de Montreux") on Sveitsin Montreux’ssä järjestettävä vuosittainen musiikkifestivaali. Se on Kanadan Montréalin jazzfestivaalien ohella yksi suurimmista kansainvälisistä jazztapahtumista.


title: Montreux Jazz Festival

text: Montreux Jazz Festivalin perustivat vuonna 1967 Claude Nobs, Géo Voumard ja René Langel, jotka saivat apua Atlantic Records -levy-yhtiön perustajalta Ahmet Ertegüniltä. Festivaalin tapahtumapaikkana oli aluksi Montreux’n kasino. Festivaali oli aluksi kolmipäiväinen ja lähes pelkästään jazzmusiikkiin keskittynyt. 1970-luvulla Montreux’n festivaali alkoi laajeta jazzin ohella muihinkin rytmimusiikin tyyleihin ja piteni kestoltaan. Nykyisin Montreux’n jazzfestivaalit kestävät joka kesä noin kaksi viikkoa ja houkuttelevat paikalle noin 200 000 kuulijaa.


title: Montreux Jazz Festival

text: Alkuaikojen suuria esiintyjänimiä olivat Miles Davis, Keith Jarrett, Jack DeJohnette, Bill Evans, Soft Machine, Weather Report, The Fourth Way, Nina Simone, Jan Garbarek ja Ella Fitzgerald. 1970-luvulla ohjelmisto laajeni bluesiin, souliin ja rockiin. Esiintyjänimiin tulivat mukaan Marianne Faithfull, Led Zeppelin, Pink Floyd, Frank Zappa, Deep Purple ja Prince. 1970-luvun lopulla festivaali venyi kolmiviikkoiseksi ja laajeni maailmanmusiikin suuntaan, erityisesti brasilialaiseen rytmimusiikkiin.


title: Montreux Jazz Festival

text: Santana esiintyi Montreux’ssä ensi kertaa 1970, Van Morrison esiintyi 1974 ja 1980. Muita 1970-luvun nimiä olivat B.B King, Gary Moore, Weather Report, Crossfire, Buddy Guy, Camarón de la Isla, Chuck Berry, George Clinton, Eric Clapton, Luther Allison, Bo Diddley, Stan Getz, Airto Moreira, Joe Henderson, Dizzy Gillespie, Oscar Peterson, Charles Mingus, Etta James, Sonny Rollins, Son House, Count Basie, Chick Corea, Herbie Hancock, Gilberto Gil, Ray Charles, James Booker, Hermeto Pascoal, Mahavishnu Orchestra, Rory Gallagher, Stevie Ray Vaughan, Elis Regina, Les McCann, Eddie Harris, Pasadena Roof Orchestra, New Order, Jaco Pastorius, Ringo Starr, Toto, André Geraissati, Korni Grupa, Joe Satriani ja monia muita, jopa Status Quo.


title: Montreux Jazz Festival

text: Festivaali pidettiin 1960-luvulla Montreux’n kasinolla, joka kuitenkin paloi joulukuussa 1971 Frank Zappan esiintyessä. (Deep Purplen kappale "Smoke on the Water" kertoo tulipalosta.) Jazzjuhlia pidettiin tilapäisesti muissa alueen konserttisaleissa, kunnes uusi kasinorakennus valmistui 1975. Festivaalin kasvettua yhä isommaksi toiseksi tapahtumapaikaksi otettiin Montreux’n konferenssikeskus. Vuodesta 2007 keskuksessa on ollut käytössä kaksi päälavaa, Stravinski-auditorio ja Miles Davis Hall, sekä pienempi Montreux Jazz Cafe. Näiden lisäksi konsertteja pidetään ulkoilmanäyttämöillä ja Genevejärvellä risteilevillä laivoilla. Erilaisten jazztyöpajojen ja nuorille muusikoille tarkoitettujen kilpailujen käytössä ovat Montreux Palais ja Le Petit Palais.


title: Montreux Jazz Festival

text: 1980-luvulla Miles Davis oli monivuotinen vieras Montreux’ssä. Rockyhtye Deep Purple on ollut yksi pääesiintyjistä kahdeksan kertaa, Status Quo kahdesti. Muita nimekkäitä esiintyjiä 1980-luvulta alkaen ovat olleet Max Roach, James Brown, Wynton Marsalis, Art Blakey, John McLaughlin, Stevie Ray Vaughan, Wayne Shorter, Al Di Meola, Elvis Costello, Jimmy Cliff, Steel Pulse, Mike Oldfield, Brian May, Marvin Gaye, Leonard Cohen, Nina Hagen, Queen, Phil Collins, Joe Cocker, Los Lobos, Manhattan Transfer, Emerson, Lake & Palmer ja Tracy Chapman.


title: Montreux Jazz Festival

text: Quincy Jones toimi festivaalin yhtenä tuottajana 1991–1993. Vakioesiintyjien lisäksi 1990-luvulla Montreux’ssä esiintyivät muiden muassa Sting, Bob Dylan, Fats Domino, Al Jarreau, Chaka Khan, Johnny Cash, Cheap Trick, Cheb Mami, Youssou N'Dour, Ice-T, Jazzmatazz, ZZ Top, Simply Red, Marisa Monte, George Benson, Alanis Morissette, David Bowie ja Paul Simon. Vuonna1999 lippuja myytiin yli 220 000 kappaletta.


title: Montreux Jazz Festival

text: Montreux’n jazzfestivaalien yhteydessä järjestetään kilpailut jazzlaulajille, -kitaristeille ja -pianisteille. Genevejärven alueen kantoneista tulevat jazzyhtyeet kilpailevat lisäksi omassa Tremplin Lémanique -tapahtumassaan.


title: Montreux Jazz Festival

text: "Festivaaleilla äänitettyjä albumeja"


title: Květa Peschke

text: Květoslava Peschkeová (tunnetaan paremmin nimellä Květa Peschke, o.s. Hrdličková; s. 9. heinäkuuta 1975 Bílovec) on tšekkiläinen tennispelaaja.


title: Květa Peschke

text: Peschken uran paras suoritus on vuoden 2011 Wimbledonin tennisturnauksen nelinpelin voitto, yhdessä slovenialaisen Katarina Srebotnikin kanssa. Pari myös nousi nelinpelirankingin kärkeen voittonsa jälkeen, heinäkuussa 2011.


title: Hallituksen talo (Minsk)

text: Hallituksen talo (, ) on Valko-Venäjän pääkaupunki Minskin keskustassa, Itsenäisyyden aukiolla sijaitseva rakennus. Rakennus on Valko-Venäjän hallinnollinen keskusrakennus, sillä sen tiloissa toimivat sekä toimeenpanovaltaa edustava Valko-Venäjän "ministerineuvosto" (eli hallitus) että lainsäädäntövaltaa edustava maan kaksikamarinen parlamentti eli sen 64-paikkainen "tasavallan neuvosto" (ylähuone) ja 110-paikkainen "edustajainhuone" (alahuone). Rakennuksen julkisivun yläfasadia koristaa Valko-Venäjän vaakuna, jonka yllä liehuu Valko-Venäjän lippu. Lisäksi rakennuksesta löytyy "Presidentin kirjasto".


title: Hallituksen talo (Minsk)

text: Valko-Venäjän hallituksen talo rakennettiin Leningradissa opiskelleen arkkitehdin Iosif Lanhbardin (1882–1951) suunnitelmien mukaan vuosina 1930–1934. Tämä 9-kerroksinen rakennus on Itsenäisyyden aukion suurin. Se oli kookkain siviilirakennus koko Valko-Venäjällä ennen 2. maailmansotaa; rakennuksen tilavuus on 240 000 kuutiometriä.


title: Hallituksen talo (Minsk)

text: Arkkitehti Lanhbard suunnitteli 1930 myös rakennuksen edustalle suuren neliönmuotoisen, päärautatieasemalle suuntautuvan aukion. Tästä muotoutui vuoteen 1991 saakka nimellä Leninin aukio tunnettu aukio. Hallituksen talon edustalla seisoo yhä neuvostoajoista muistuttava Leninin patsas.


title: Hallituksen talo (Minsk)

text: Hallituksen talo säilyi ehjänä 2. maailmansodassa päinvastoin kuin enemmistö muusta Minskin keskustasta.


title: Michael van Gerwen

text: Michael van Gerwen (s. 25. huhtikuuta 1989 Boxtel, Alankomaat) on hollantilainen dartsinpelaaja.


title: Michael van Gerwen

text: Van Gerwen on kaikkien aikojen nuorin arvostetun World Masters -turnauksen voittaja, sekä nuorin yhdeksän tikan pelin pelannut henkilö. Molemmat saavutukset hän suoritti alaikäisenä, ennen 18-vuotissyntymäpäiväänsä.


title: Michael van Gerwen

text: Van Gerwen on voittanut PDC-liiton maailmanmestaruuden vuosina 2014, 2017 ja 2019.


title: Michael van Gerwen

text: Van Gerwenin sisääntulokappale on The White Stripesin ""Seven Nation Army"".


title: Tabula Rogeriana

text: Tabula Rogeriana (arab. نزهة المشتاق في اختراق الآفاق. Nuzhat al-mushtāq fi'khtirāq al-āfāq eli "Kertomus matkoista kaukaisiin maihin") on arabialaisen maantieteilijän al-Idrisin vuonna 1154 valmistunut maailmankartasto. Hän laati sen Palermossa Sisilian ensimmäisen kuninkaan Roger II:n hovissa, jonka mukaan kartta on myös saanut tunnetuimman nimensä. Varsinaisten karttapiirrosten lisäksi se käsittää tekstiosuuden selityksineen.


title: Tabula Rogeriana

text: Al-Idrisi aloitti arabiankielisen teoksensa laatimisen vuonna 1138 ja jatkoi työtään yli 15 vuoden ajan. Se on jaettu seitsemään eri osaan kreikkalaisen Ptolemaioksen tuhat vuotta aikaisemmin luoman ilmastovyöhykkeiden järjestelmän mukaan. Jokainen kirjan seitsemästä osasta on vielä jaettu kymmeneen kappaleeseen. Kartta käsittää Euraasian mantereen kokonaisuudessaan sekä lisäksi Pohjois-Afrikan. Se oli aikansa täsmällisin esitys silloisesta eurooppalaisten tuntemasta maailmasta ja säilyi sellaisena seuraavan kolmen vuosisadan ajan. Tekstiosuus sisältää tarkkoja kuvauksia eri alueiden maantieteestä, kulttuurista sekä poliittisesta- ja talouselämästä.


title: Tabula Rogeriana

text: Al-Idrisi ei koonnut kartastoaan omien tutkimusmatkojensa perusteella, vaan haastatteli suuret määrät Roger II:n hovissa vierailleita henkilöitä, jotka olivat kiertäneet eri puolilla maailmaa. Hän sisällytti teokseensa vain sellaisia tietoja, joita useat eri kertojat pystyivät vahvistamaan ja jätti pois ristiriitaiset kertomukset sekä kaiken, jota piti epäluotettavana. Tabula Rogerianan ensimmäinen kopio kaiverrettiin hopealevyille ja se painoi noin 150 kiloa.


title: Tabula Rogeriana

text: Tabula Rogeriana käsittää myös kartat Pohjois-Euroopasta. Suomea koskevat kuvaukset sisältyvät teoksen VII luvun osiin 3–5. Idrisi mainitsee "Finnmark"- sekä "Tabast"-nimiset alueet, joiden on arveltu tarkoittaneen Lounais-Suomea ("Finland") sekä Hämettä ("Tavast"). Lounais-Suomesta hän ilmeisesti erehdyksessä käyttää nimitystä Finnmark. Idrisi kertoo myös kolmesta niissä sijaitsevasta kaupungista tai kauppapaikasta. Nimet ovat kuitenkin arabiankielisissä muodoissaan vääristyneet niin, ettei niitä pystytä varmuudella tunnistamaan. Mainitut nimet ovat Ragvalda, "Qalamark" sekä nimi, joka on tulkittu muun muassa muodossa "Aboa", jolloin se tarkoittaisi Turkua.


title: Tabula Rogeriana

text: Lainaus Tabula Rogerianan VII luvun 4. osasta, käännös O. J. Tuulion artikkelista vuodelta 1936:


title: Tabula Rogeriana

text: Idrisi ilmoittaa tekstissään Ragvaldan sekä Qalamarkin etäisyyksiä Ruotsissa ja Virossa sijaitseviin paikkoihin, muun muassa Sigtunan kaupunkiin sekä Mälarenin suulle. Lainauksessa esiintyvä "Qotelwjoki" tarkoittaa Götajokea, jonka Idrisi Tuulion tulkinnan mukaan sekoittaa Mälareniin. Ragvaldan paikaksi on ehdotettu yleisimmin Ulvilan Ravanissa (ruots. "Ragvaldsby") sijaitsevaa Liikistön aluetta. Qalamarkin puolestaan on katsottu tarkoittavan Kalantia, mutta joidenkin tutkijoiden mukaan muös Ruotsissa sijaitsevaa Kalmaria. Kaikki tulkinnat ovat kuitenkin kiistanalaisia. Lisäksi Idrisi mainitsee "amatsonien saaren", joka on myöhemmin sijoitettu Turun saaristoon.


title: Bestiaari

text: Bestiaari on kokoelma kuvauksia erilaisista eläimistä, kasveista ja jopa kivistä sekä niiden hengellisestä merkityksestä. Bestiaarit olivat erittäin suosittuja sydänkeskiajalla. Bestiaarit yleistyivät Englannissa 1100-luvun alkupuolella, mutta niitä kopioitiin myös mantereen puolella. Bestiaarien taustalla on ajatus siitä, että luomakunnalla on erityinen tarkoitus ja merkitys ihmiselle.


title: Bestiaari

text: Bestiaarien pääasiallinen lähde on "Physiologus", todennäköisesti 300-luvulla jaa. kirjoitettu kreikankielinen kirja. "Physiologus" sisältää noin viisikymmentä kuvausta eri eläimistä, linnuista ja kasveista sekä kristillistä opetusta. Tarinat tulevat eri lähteistä: ikivanhoista intialaisista, heprealaisista ja egyptiläisistä legendoista, klassisilta filosofeilta kuten Aristoteleelta ja Pliniukselta. Teksti on säilynyt vain latinankielisinä käännöksinä.


title: Bestiaari

text: "Physiologuksen" lisäksi bestiaarien lähteinä käytettiin Isidorus Sevillalaisen "Etymologiae"-teosta ja joissain versioissa Rabanus Mauruksen kirjoituksia. Näiden lisäksi bestiaarien kopioijat lisäsivät teksteihin omia tietojaan, poistivat virheelliseksi katsomiaan asioita ja kirjoittivat uusia hengellisiä tulkintoja. Latinalaiset bestiaarit ilmestyivät ensimmäisena Englannissa 1100-luvulla, mutta levisivät myös mantereen puolella. Bestiaarien suosio säilyi aina 1300-luvun alkuun asti, jolloin niiden käyttö väheni nopeasti.


title: Bestiaari

text: Bestiaarit jaetaan neljään eri ”perheeseen”. Bestiaareja kopioitiin käsin, jolloin kopistin tekemät kirjoitusvirheet, kieliasun parannukset ja tekstin muokkaukset kertautuivat myöhemmin kopioitaviin bestiaareihin.


title: Bestiaari

text: Ensimmäinen perhe on hyvin pelkistetty ja lepää vahvasti "Physiologuksen" perinteessä. Näissä bestiaareissa on noin 35–40 lukua ja kaikki eläimet ovat sekalaisessa järjestyksessä. Sen sijaan toisen perheen bestiaarit ovat paljon laajempia: niissä on yli sata lukua ja materiaalia on lainattu Isidorukselta ja muilta auktoriteeteilta. Tämä perhe, kuten myös kolmas ja neljäs perhe, seuraavat Isidoruksen "Etymologiae"-teoksen järjestystä, jossa ensimmäisenä on eläimet, sitten linnut, matelijat ja kalat.


title: Bestiaari

text: Bestiaarit olivat luostarielämässä käytettyjä kirjoja, opetuksen apuvälineitä, joita ehkä käytettiin maallikkoveljien tai koulupoikien opetuksessa.


title: Bestiaari

text: Bestiaareja on joskus ajateltu virheellisesti tieteellisiksi dokumenteiksi, keskiaikaiseksi yritykseksi luokitella ja ymmärtää maailmaa. Tämä tulkinta ei kuitenkaan ole kestävä, sillä tätä tarkoitusta varten oli olemassa jo antiikin aikainen kirja Plinius vanhemmalta. Bestiaarit olivat tieteellisten teosten sijaan filosofis-teologisia kirjoja. Tuon ajan filosofia pyrki löytämään näkyvästä maailmasta järjestystä ja harmoniaa, joka kertoisi tuon maailman Luojasta.


title: Bestiaari

text: Maailmaa tulkittiin allegorisesti, kuten Raamattua. Itse asiassa maailmankaikkeuden ajateltiin olevan Jumalan puhetta ihmisille, jopa Jumalan kirjoittama ”kirja”. Tämä ajatusmalli syntyi keskiaikaisesta symbolisesta ajattelusta. Toisin kuin nykyisin, keskiaikaiselle mielelle symboli oli todellisuuden toinen puoli. Kaikella oli merkitys, ja kaikki muodosti valtavan merkitysten verkoston, jonka tarkoituksena oli johdattaa ihmisen ajatuksia kohti kaiken Luojaa. Jopa pahoilla ja huonoilla asioilla oli tällöin oma paikkansa ja merkityksensä. Symboli oli keskiajalla merkki, joka avasi sen havaitsijalle jonkin tietyn merkityksen tai merkitysjärjestelmän. Symboli liitti havaitun asian merkitysverkostoon omalle paikalleen. Tällöin vaikeitakin abstrakteja ajatuksia saattoi esittää symboleiden muodossa hyvin helposti ja kansantajuisesti. Tietty symboli liitti käsiteltävän aiheen tiettyyn merkitysverkoston osaan, jonka jälkeen oli helppo ymmärtää symbolin sisältöä suhteessa sen paikkaan maailman merkitysten verkostossa. Bestiaarit siis kiteyttävät jossain määrin tämän keskiaikaisen allegorisen ajatusmaailman tarjoamalla tarinoita ja kuvia maailmasta, ja selittämällä esittämänsä asiat allegorisen tulkinnan avulla. Esimerkiksi pelikaani on bestiaareissa vertauskuva Kristuksesta, sillä sen kerrotaan ruokkivan omia poikasiaan omalla verellään.


title: Siltalan pehtoori (täsmennyssivu)

text: Siltalan pehtoori tai Siltalan pehtori voi tarkoittaa seuraavia:


title: Fischerin indolisynteesi

text: Fischerin indolisynteesi on aromaattisen hydratsiinin ja karbonyyliyhdisteen, kuten aldehydin tai ketonin, välinen reaktio, joka muodostaa indolijohdannaisen. Katalyyttinä reaktioissa käytetään happoja. Fischerin indolisynteesi on nimetty kehittäjänsä Hermann Emil Fischerin mukaan. Fischer keksi reaktion vuonna 1883. Fischerin indolisynteesi on yksi käytetyimmistä menetelmistä syntetisoida indolirakenteen sisältäviä yhdisteitä.


title: Fischerin indolisynteesi

text: Fischerin insolisynteesin reaktiomekanismi on hyvin tunnettu. Mekanismin todisteina ovat reaktiosta suoritetut C- ja N-NMR-mittaukset, isotooppileimauskokeet ja välituotteiden "kaappaus" niistä johdannaisia muodostamalla. Fischerin indolisynteesin ensimmäisessä vaiheessa aromaattinen hydratsiini reagoi karbonyyliyhdisteen kanssa muodostaen hydratsonin. Reaktion seuraavassa vaiheessa hydratsoni tautomerisoituu enamiiniksi. Jotta tämä tapahtuisi, täytyy hydratsonin C=N-sidokseen nähden α-asemassa sijaitsevaan hiiliatomiin olla kiinnittyneenä vähintään yksi vetyatomi. Tämän jälkeen tapahtuu [3,3]-sigmatrooppinen reaktio. Sigmatrooppisen reaktion jälkeen syntyvä välituote aromatisoituu ja tuotteessa on sekä amino- että iminoryhmä. Aromaattinen aminoryhmä reagoi iminoryhmän kanssa muodostaen rengasrakenteisen aminaalin. Fischerin indolisynteesin mekanismin viimeisessä vaiheessa aminaalista eliminoituu ammoniakkia, jolloin muodostuu indoli.


title: Fischerin indolisynteesi

text: Fischerin indolisynteesi voidaan suorittaa myös ilman katalyyttejä, mutta useimmin käytetään reaktiota katalysoimaan happoja. Tyypillisesti käytettyjä ovat protoneja luovuttavat hapot, kuten rikkihappo tai polyfosforihappo, mutta myös Lewis-happoja kuten sinkkikloridia, alumiinikloridia tai kupari(I)kloridia käytetään. Katalyytin tehtävänä on nopeuttaa enamiinin muodostumista hydratsonista. Fischerin indolisynteesiä voidaan nopeuttaa myös käyttämällä mikroaaltosäteilytystä.


title: Saksan 18. jalkaväkidivisioona

text: 18. jalkaväkidivisioona () oli Saksan maavoimienn jalkaväkiyhtymä toisessa maailmansodassa.


title: Saksan 18. jalkaväkidivisioona

text: Wehrkreis III perustti lokakuussa 1934 Liegnitzissä peite-esikunnan Infanterieführer III, joka nimettiin 15. lokakuuta 1935 18. jalkaväkidivisioonaksi.


title: Saksan 18. jalkaväkidivisioona

text: Divisioona osallistui syyskuussa 1939 Puolan valtaukseen, jonka jälkeen se oli miehitysjoukkoina Puolassa. Se siirrettiin toukokuussa 1940 länteen ja se osallistui Ranskan valtaukseen. Se jäi Ranskaan miehitysjoukoksi. Divisioona nimettiin 1. marraskuuta 1940 18. motorisoiduksi jalkaväkidivisioonaksi ja edelleen 23. kesäkuuta 1943 se nimettiin 18. panssarikrenatööridivisioonaksi.


title: Saksan 18. jalkaväkidivisioona

text: Divisioona siirrettiin kesäkuussa 1941 Neuvostoliiton vastaiselle rajalle osaksi Keskustan armeijaryhmää, jonka mukana se ylitti rajan 22. kesäkuuta operaatio Barbarossan alkaessa. Divisioona siirrettin osaksi Pohjoista armeijaryhmää tammikuussa 1942, kunnes palasi Keskustan alaisuuteen lokakuussa 1943. Neuvostoliiton aloitettua kesällä 1944 suurhyökkäyksen, joka murskasi Keskustan armeijaryhmän puolustuksen pakottaen sen vetäytymään. Divisioona kärsi taisteluissa suuria tappioita ja se vetäytyi muun armeijan mukana Itä-Preussiin ja edelleen Saksaan, jossa sen jäänteet osallistuivat Berliinin puolustukseen. Divisioonan rippeet yrittivät murtautua 2. toukokuuta 1945 ulos Berliinin saartorenkaasta kaupungin antautuessa neuvostojoukoille.


title: Greenwichin kuninkaallinen observatorio

text: Greenwichin kuninkaallinen observatorio (, aiemmin "Royal Greenwich Observatory") on Lontoon Greenwichissä sijaitseva tähtitieteellinen observatorio, jolla on suuri merkitys tähtitieteen ja navigoinnin historiassa. Parhaiten se tunnetaan paikkana, jonka mukaan nollameridiaani on määritelty. Se sijaitsee kukkulalla Greenwich Parkissa Thames-joen alajuoksun etelärannalla.


title: Greenwichin kuninkaallinen observatorio

text: Observatorion perustamisesta päätti kuningas Kaarle II vuonna 1675, ja sen peruskivi muurattiin samana vuonna 10. elokuuta. Samaan aikaan kuningas perusti myös "kuninkaallisen tähtitieteilijän", Astronomer Royalin viran, jonka haltijan oli toimittava observatorion johtajana ja ”mitä huolellisimmin ja ahkerimmin oikaistava taivaiden liikkeestä ja kiintotähtien sijainnista laaditut taulukot, jotta voitaisiin määrittää suuresti kaivatut paikkojen pituuspiirit merenkulun taidon täydellistämiseksi”. Ensimmäiseksi kuninkaalliseksi tähtitieteilijäksi hän nimitti John Flamsteedin. Rakennus valmistui kesällä 1676. Ensimmäisen johtajansa mukaan rakennuksen vanhimmasta osasta käytetään nimitystä ”Flamsteed House”.


title: Greenwichin kuninkaallinen observatorio

text: Observatorion tieteellinen toiminta siirrettiin vaiheittain muualle 1900-luvun alkupuolella, ja alkuperäinen Greenwichin observatorio toimii nykyisin museona, josta on tullut suosittu turistinähtävyys.


title: Greenwichin kuninkaallinen observatorio

text: Greenwichin observatorion paikkeilla on ollut huomattavia rakennuksia Vilhelm Valloittajan ajasta saakka. Lähellä nykyistä merimuseota sijaitseva Greenwich Palace on Henrik VIII:n synnyinpaikka; Tudor-dynastia asui Greenwichin linnassa, joka oli nykyisen observatorion paikalla.


title: Greenwichin kuninkaallinen observatorio

text: Kuninkaallisen tähtitornin perustamista ehdotti vuonna 1764 Jonas Moore, joka toimiessaan tykistön kenraalina sai kuningas Kaarle II:n vakuuttumaan siitä, että observatorio oli tarpeellinen ja että John Flamsteed oli nimitettävä sen johtajaksi. Tykistövirasto sai tehtäväkseen observatorion rakentamisen, ja Moore toimitti sinne omalla kustannuksellaan tärkeimmät havaintovälineet ja muut laitteet. Observatorion vanhimman osan, Flamsteed Housen, suunnitteli Christopher Wren, todennäköisesti Robert Hooken avustuksella, ja se oli ensimmäinen Britanniaan tieteellisiin tarkoituksiin suunniteltu rakennus. Rakennuskustannukset olivat 520 puntaa, mikä ylitti budjetin 20 punnalla. Rakennusaineet saatiin suurelta osin Duke Humphreyn tornin perustuksista, mikä johti Flamsteedin harmiksi siihen, että rakennuksen suuntaus poikkesi todellisesta pohjoissuunnasta noin 13 astetta.


title: Greenwichin kuninkaallinen observatorio

text: Alkuperäisessä observatoriossa oli aluksi Flamsteedin tähtitieteellisten taulukkojen laatimiseksi käyttämiä tieteellisiä kojeita. Myöhemmin se sai muitakin tehtäviä kuten virallisen ajan ilmoittamisen, ja sinne sijoitettiin myös merenkulun almanakkaa ("The Nautical Almanac") julkaiseva "Her Majesty's Nautical Almanac Office".


title: Greenwichin kuninkaallinen observatorio

text: Moore lahjoitti kaksi Thomas Tompionin rakentamaa kelloa, jotka sijoitettiin 20 jalan korkuiseen "Octagon Room" -nimiseen, rakennuksen keskeisimpään huoneeseen. Ne olivat epätavallista mallia: kummassakin oli 3,96 metrin (13 jalan) pituinen heiluri, jonka heilahdusaika oli neljä sekuntia. Ne olivat myös tuon ajan tarkimmat kellot, joiden käynti poikkesi oikeasta ajasta vain seitsemän sekuntia vuorokaudessa.


title: Greenwichin kuninkaallinen observatorio

text: Brittiläiset tähtitieteilijät ovat vanhastaan käyttäneet Kuninkaallista tähtitornia mittausten lähtökohtana. Rakennuksen läpi kulkee kuitenkin neljä meridiaania, jotka eri aikoina on määritelty nollameridiaaneiksi. Vuonna 1851 käyttöön otettu ja kansainvälisessä konferenssissa vuonna 1884 vahvistettu nollameridiaani kulkee observatoriossa olevan George Biddell Airyn rakentaman meridiaaniympyrän kautta. Nollameridiaani merkittiin jo varhain observatorion pihalle messinkisellä nauhalla, joka myöhemmin on vaihdettu ruostumattomasta teräksestä valmistettuun, ja joulukuun 16. päivästä 1999 lähtien se on merkitty öisin myös voimakkaalla vihreällä laserilla, joka loistaa rakennuksen pohjoispuolella Lontoon öisellä taivaalla.


title: Greenwichin kuninkaallinen observatorio

text: Nykyisin on kuitenkin otettu käyttöön uusi nollameridiaani, joka sijaitsee 5,31 kulmasekuntia idempänä ja ohittaa Greenwichin observatorion 102,5 metriä sen itäpuolelta. Näin ollen Airyn meridiaaniympyrän koordinaatit nykyisen käytännön mukaisesti ovat 51°28′40,1235″ pohjoista leveyttä, 0°0′5,31″ läntistä pituutta.


title: Greenwichin kuninkaallinen observatorio

text: Greenwichin keskiaurinkoaika (, lyh. GMT) määriteltiin vuoteen 1954 saakka Greenwichissä tehtyjen tähtitieteellisten havaintojen avulla. Sen jälkeen GMT laskettiin muissa observatorioissa tehtyjen havaintojen perusteella. GMT:n nykyinen virallinen nimitys on "Universal Time" (UT), ja se lasketaan galaksin ulkopuolisten radiolähteiden avulla ja muunnetaan sen jälkeen muihin muotoihin, joita ovat esimerkiksi UT0 (UT kaukaisessa observatoriossa), UT1 (UT korjattuna napaliikkeen vuoksi) ja UTC (Coordinated Universal Time, UT SI-järjestelmän mukaisina sekunteina korjattuna karkaussekuntien avulla siten, että se poikkeaa UT1:stä enintään 0,9 sekuntia).


title: Greenwichin kuninkaallinen observatorio

text: Jotta muiden olisi helpompi tarkastaa kellonsa GMT:n mukaiseksi, kuninkaallinen tähtitieteilijä asetti vuonna 1833 observatorion huipulle aikamerkkipallon. Se pudotetaan edelleen alas joka päivä ympäri vuoden klo 13 Britannian virallista aikaa, joka on talvella sama kuin GMT, mutta tunnin sitä edellä kesäajan ollessa voimassa.


title: Greenwichin kuninkaallinen observatorio

text: Observatorioon kohdistui pommi-isku 15. helmikuuta 1894. Se oli todennäköisesti ensimmäinen "kansainvälisen terrorismin" ilmentymä Britanniassa. Pommi räjähti vahingossa ollessaan vielä ranskalaisen 26-vuotiaan anarkistin Martial Bourdinin kädessä Greenwich Parkissa lähellä observatoriota. Bourdin kuoli 30 minuuttia myöhemmin. Ei tiedetä, miksi hän valitsi kohteekseen observatorion tai oliko se tarkoitettu räjähtämään muualla. Kirjailija Joseph Conrad kirjoitti tapauksen pohjalta romaanin "Anarkistit" ().


title: Greenwichin kuninkaallinen observatorio

text: Suuren osan 1900-lukua "Royal Greenwich Observatory" -niminen tutkimuslaitos (RGO) ei nimestään huolimatta toiminut Greenwichissä. Vuonna 1924 laitoksen magnetismia tutkiva ja meteorologinen osasto siirrettiin Abingeriin, koska tuolloin Greenwichin läheisyydessä kulkeva rautatie sähköistettiin ja sen sähkövirta häiritsi magneettisia mittauksia. Itse asiassa jo sitä ennen laitoksen oli ollut huomautettava, etteivät sen läheisyydessä kulkevat raitiovaunut saaneet käyttää kiskoja ja maata käyttämänsä virran paluujohtimena.


title: Greenwichin kuninkaallinen observatorio

text: Toisen maailmansodan alettua vuonna 1939 monet osastot evakuoitiin, osa muualle Lontooseen, osa Abingeriin, Bradfordiin ja Bathiin, ja toiminnot Greenwichissä vähennettiin pienimpään mahdolliseen.


title: Greenwichin kuninkaallinen observatorio

text: Sodan jälkeen vuonna 1947 observatorio päätettiin siirtää Herstmonceuxin linnaan ja sitä ympäröivälle 1,3 km²:n alueelle, 70 kilometriä eteläkaakkoon Greenwichistä lähelle Hailshamia East Sussexia. Päätös tehtiin, koska valosaaste haittasi havaintoja Lontoossa. Vaikka kuninkaallinen tähtitieteilijä Harold Spencer Jones muutti linnaan 1948, tieteellinen henkilökunta pysyi Greenwichissä, kunnes observatorion rakennukset valmistuivat vuonna 1957. Pian jälkeen muut aiemmin toisistaan erilleen sijoitetut osastot siirtyivät nekin kaikki Herstmonceuxiin.


title: Greenwichin kuninkaallinen observatorio

text: Isaac Newtonin teleskooppi rakennettiin Herstmonceuxissa vuonna 1967, mutta vuonna 1979 se siirrettiin Kanariansaarille Roque de los Muchachosin observatorioon. Vuonna 1990 Greenwichin kuninkaallinen observatorio siirrettiin Cambridgeen.


title: Greenwichin kuninkaallinen observatorio

text:
Vuonna 1998 Cambridgessä toiminut lakkautettiin Hiukkasfysiikan ja tähtitieteen tutkimusneuvoston päätöksen mukaisesti. The Nautical Almanacia julkaiseva "Her Majesty’s Nautical Almanac Office" siirtyi tällöin Rutherford Appleton Laboratoryn yhteyteen. Muu toiminta siirtyi Edinburghiin UK Astronomy Technology Centreen. Linnan alueella toimivat nykyisin kanadalaisen Queen's Universityn kansainvälinen opintokeskus ja "The Observatory Science Centre", jota ylläpitää Science Projects Limited.Nykyään observatorion rakennuksessa on museo, joka on osa Kansallista merimuseota ().
Siellä on esillä tähtitieteellisiä ja navigoinnissa käytettäviä kojeita, joista huomattavimpia ovat John Harrisonin rakentama, palkittu merenkulkijoiden kronometri, H4, ja sen kolme edeltäjää, joskin ne kaikki ovat Yhdistyneen kuningaskunnan puolustusministeriön omaisuutta. Lisäksi siellä on muita historiallisesti merkittäviä kelloja, jotka osoittavat, miten aikaa pystyttiin mittaamaan tähtitieteellisiin ja merenkulun tarkoituksiin yhä tarkemmin, muun muassa venäläisen F. M. Fedchencon 1900-luvun puolivälissä rakentama, tarkin koskaan rakennettu heilurikello. Museossa on myös Howard Grubbin 28-tuumainen peilikaukoputki vuodelta 1893, suurin lajissaan Britanniassa. Shepherdin kello observatorion portin ulkopuolella on varhainen esimerkki synkronoidusta kellosta. Helmikuussa 2005 observatorion yhteyteen alettiin rakentaa uutta planetaariota, joka sai nimen Peter Harrison Planetarium ja avattiin 25. toukokuuta 2007. Samalla sinne rakennettiin uusia näyttely- ja opetustiloja. Sillä on nykyisin IAU:n observatoriotunniste 000.


title: Jalo Sihtolan muotokuva (Sam Vanni)

text: Jalo Sihtolan muotokuva on taiteilija Sam Vannin maalaama öljyväriteos vuodelta 1952. Maalaus on kooltaan 100×81 cm, ja se kuuluu Ateneumin taidemuseon Ester ja Jalo Sihtolan kokoelmiin.


title: Jalo Sihtolan muotokuva (Sam Vanni)

text: Jalo Sihtola jäi eläkkeelle Enso Gutseit Oy:stä vuonna 1950, ja hän muutti tällöin vaimonsa kanssa takaisin Helsinkiin. Sihtolasta, tuosta tunnetusta suomalaisesta taiteenkeräilijästä, tuli samana vuonna 1950 Nykytaide Oy:n varapuheenjohtaja.